hotchpotch/miracl-hf-unified huggingface dataset:
পরমশিব প্রভাকর কুমারমঙ্গল
পরবশিব প্রভাকর কুমারমঙ্গল (১ জুলাই ১৯১৩ - ১৩ মার্চ ২০০০) ভারতীয় সেনাবাহিনীর একজন জেনারেল ছিলেন। তিনি ১৯৬৭ সাল থেকে ১৯৬৯ সাল পর্যন্ত ভারতীয় সেনাবাহিনীর সর্বাধিনায়ক ছিলেন। তিনি কেসিআইও (কিংস কমিশন্ড ইন্ডিয়ান অফিসার্স) হিসেবে ভারতের সর্বশেষ সেনাপ্রধান।
দক্ষিণ ভারতের তামিল অঞ্চলের কুমারমঙ্গল পরিবারে জন্ম নেন পরবশিব। তার পিতা পি সুব্বারায় মাদ্রাজ প্রেসিডেন্সীর একসময়কার মুখ্যমন্ত্রী ছিলেন। পরমশিব ব্রিটেনের এটোন কলেজে পড়ে রাজকীয় সেনা একাডেমী উলউইচে যোগদান করেন এবং ১৯৩৩ সালের ৩১ আগস্ট কমিশনপ্রাপ্ত হন। ১২ নভেম্বর ১৯৩৪ সালে তিনি ব্রিটিশ ভারতীয় সেনাবাহিনীতে যোগদান করেন, এবং ২ মার্চ পদোন্নতি পেয়ে তিনি লেফটেনেন্ট পদে উন্নীত হন। 
১৯৪১ সালের ২ ফেব্রুয়ারী কুমারমঙ্গল ক্যাপ্টেনহন। দ্বিতীয় বিশ্বযুদ্ধ চলাকালে,২৭ মে, ১৯৪২ সালে অস্থায়ী মেজর হিসেবে বীর হাকীমের দক্ষিণদিকে ৭ম ফিল্ড ব্যাটারি, ২য় ফিল্ড রেজিমেন্ট, ভারতীয় আর্টিলারিকে নেতৃত্ব দিয়ে লিবিয়ার ১৭১ বিন্দুতে যুদ্ধ পরিচালনার জন্য তাকে ডিসটিংগুয়িস্ট সার্ভিস অর্ডারে (DSO) ভূষিত করা হয়। পরবর্তীতে ১৯৪২ সালে ইতালিয়ানরা তাকে যুদ্ধবন্দী হিসেবে গ্রেপ্তার করে এবং ইতালির যুদ্ধবন্দী শিবিরে আটক রাখে। ১৯৪৩ সালের সেপ্টেম্বরে ইতালিয়ানদের যুদ্ধবিরতির সময়ে তিনি পলায়ন করেন; যাইহোক, জানুয়ারি, ১৯৪৪ সালে তিনি আবার আটক ও বন্দী হন, এসময় জার্মানিতে, যুদ্ধবন্দীদের জন্য একটি উচ্চ নিরাপত্তা শিবির, স্টালাগ লুফ্‌ট ৩-এ তাকে স্থানান্তর করা হয়। যুদ্ধ শেষে ১৯৪৫ সালে তিনি ভারতে প্রত্যাবর্তন করেন।
১৮ এপ্রিল, ১৯৪৬ সালে ক্যাপ্টেন কুমারমঙ্গলকে অর্ডার অব দ্য ব্রিটিশ এম্পায়ার (এমবিই) এর একজন সদস্য হিসেবে নিয়োগ দেয়া হয় এবং ১লা জুলাই মেজর পদে উন্নীত করা হয়। তিনি ভারতের স্বাধীনতার পরের বছর (১৯৪৮ সালে) তিনি ব্রিগেডিয়ার পদে পদোন্নতি পান।
১৯৬৩ সালের মে মাসে পরমশিব জেনারেল পদে ইস্টার্ন কমান্ডের অধিনায়ক হিসেবে নিয়োগ পান। ১৯৬৪ সালের নভেম্বরে তিনি সেনাবাহিনীর ডেপুটি প্রধান হন এবং ১৯৬৫ সালের ১৫ই জানুয়ারি তিনি সেনাবাহিনীর ভাইস প্রধান হন। ৮ জুন ১৯৬৬ সালে, জেনারেল কুমারমঙ্গল সেনাবাহিনীর প্রধান হিসেবে, সম্মানজনক পদে প্রথম ভারতীয় গোলন্দাজ অফিসার এবং প্যারাট্রপারের দায়িত্ব নেন। সেনাপ্রধান হিসেবে তার মেয়াদ অকীর্তিত হলেও পুনর্গঠন সেবা, অস্ত্রশস্ত্রের আধুনিকীকরণ, প্রশিক্ষণ এবং কৌশলপদ্ধতি যা তিনি ১৯৬৫-এর যুদ্ধ থেকে অর্জন করেছেন তা ছিল পরিশ্রান্তকর। ৭ জুন, ১৯৬৯ সালে অবসর গ্রহণের আগমুহূর্ত পর্যন্ত তিনি টানা ৩৬ বছর ভারতীয় সেনাবাহিনীতে কর্মরত ছিলেন। ১৯৭০ সালে তিনি পদ্মবিভূষণ পদকে ভূষিত হন।
জেনারেল কুমারমঙ্গল ওক‌লাহোমার ফোর্‌ট সিলের আর্টিলারি স্কুলে প্রশিক্ষণ নিয়েছেন। তার পত্র থেকে এটা প্রমাণিত যে তিনি আমেরিকানদের দ্বারা খুব একটা প্রভাবিত হননি। তিনি তাদের আক্রমনাত্মক হীনমন্যতায় ভুগছিলেন এবং একটি নতুন স্বাধীন ভারত আমেরিকান প্রভাবের অধীনে আসার বিরুদ্ধে সতর্ক করে দিয়েছিলেন। ১৯৪৭ সালে চক্রবর্তী রাজাগোপালাচারী র কাছে তার লিখিত চিঠিটি থেকে একটি উদ্ধৃতাংশ দেয়া হয়েছে:
এছাড়াও তিনি পোলো খেলোয়াড়, অশ্বারোহী, শো জাম্পার এবং ক্রিকেটার ছিলেন। তিনি মেরিলেবোন ক্রিকেট ক্লাব-এর একজন সদস্য, রয়্যাল হরটিকালচারাল সোসাইটির একজন ফেলো, এবং ভারতীয় পোলো এ্যাসোসিয়েশন ও ভারতের অশ্বারোহী ফেডারেশনের প্রেসিডেন্ট ছিলেন। সেনা প্রধান হিসেবে অবসর নেয়ার সময়, তিনি ওয়ার্ল্ড ওয়াইড ফান্ড ফর ন্যাচার-ভারতের (WWF-India) গঠনকালে এর প্রেসিডেন্ট নির্বাচিত হন।হৃদরোগে আক্রান্ত হয়ে ২০০০ সালের ১৩ই মার্চ তিনি মৃত্যুবরণ করেন।
জগন্মোহন গোসাঁই
জগন্মোহন গোসাঁই জগন্মোহনী বাউল মতবাদ-এর প্রবর্তক। তাঁকে আদি বৈষ্ণব ধর্মের প্রবর্তক হিসেবে গন্য করা হয়। তিনি আধ্যাত্মিক সাধক এবং যুগ সিদ্ধ মহা পুরুষ ছিলেন। জগন্মোহন শব্দের বাংলা অর্থ যিনি জগতকে মোহিত বা মুগ্ধ করেন, তিনিই জগন্মোহন। বাস্তবেও তিনি এই জগতকে মুগ্ধ করেছিলেন।
এই মহান সাধক ১৪৫০ খ্রিস্টব্দে মার্গী পূর্ণিমা তিথিতে এই ধরাধামে জন্মগ্রহন করেন। তিনি চৈতন্যমহাপ্রভুর ৩৪ বছর আগে জন্ম গ্রহন করেন। তার পিতার নাম সুধবানন্দ, মাতার নাম কমলা। জগন্মোহন জাতিতে বৈদ্য (মতান্তরে কায়স্থ) ছিলেন। তার স্ববংশীয় বর্গের খ্যাতি "অধিকারী" এখনও তার বংশধরেরা বাঘাসুরাতে অবস্হান করিতেছে। জগন্মোহন এ যাবত গৃহে অবস্হান করিতে লাগিলেন। তিনি তার পিতার একমাত্র সন্তান ছিলেন। শ্রীচৈতন্যদেবের জন্মের সময় যেমন নারীগণ তাকে দর্শন করতে এসে ছিলেন, তেমনি জগন্মোহনের কান্নার শব্দ শুনে রমণীগন তাকে দর্শন করতে এসেছিলেন। দিবস অতিবাহিত হওয়ার সাথে সাথে তিনি আস্তে আস্তে বৃদ্ধি পেতে লাগলেন । জগন্মোহনের বাল্য চরিত্র অত্যন্ত সুন্দর ছিল যার প্রমান আমরা লবনী দাস রচিত জগন্মোহন ভাগবত থেকে পেয়ে থাকি ।জগন্মোহনের পিতার নাম সুন্দবানন্দ, মাতার নাম কমলা । তার পিতার ইচ্ছা ছিল তার সন্তান সংসারী হইয়া জীবন যাপন করিবে ।কিন্তু, তার সংসারের প্রতি কোন অকর্ষন ছিলনা ।
ঘরে বাইরে (উপন্যাস)
ঘরে বাইরে (১৯১৬) রবীন্দ্রনাথ ঠাকুর রচিত একটি উপন্যাস। এটি চলিত ভাষায় লেখা রবীন্দ্রনাথের প্রথম উপন্যাস। উপন্যাসটি সবুজপত্র পত্রিকায় প্রকাশিত হয় ১৯১৫ সালে। স্বদেশী আন্দোলনের পটভূমিকায় রচিত এই উপন্যাসে একদিকে আছে জাতিপ্রেম ও সংকীর্ণ স্বাদেশিকতার সমালোচনা, অন্যদিকে আছে সমাজ ও প্রথা দ্বারা নিয়ন্ত্রিত নারী পুরুষের সম্পর্ক; বিশেষত পরস্পরের আকর্ষণ-বিকর্ষণের বিশ্লেষণ।
স্বামী নিখিলেশের প্রতি অনুরাগ সত্ত্বেও এই কাহিনীর নায়িকা বিমলা বিপ্লবী সন্দীপের দ্বারা তীব্রভাবে আকর্ষিত। একদিকে বাইরে জাতীয় আন্দোলনের উত্তেজনা অন্যদিকে তিনটি মানুষের জীবনে টানাপোড়ন - রাজনীতি ও ব্যাক্তিগত জীবনের দ্বন্দ্ব এই দুই মিলে উপন্যাস।
রুসেভ (কুস্তিগীর)
মিরস্লাভ বার্নিয়াশেভ (; জন্ম: ডিসেম্বর ২৫, ১৯৮৪) হলেন একজন বুলগেরীয় পেশাদার কুস্তিগীর, সাবেক ভারোত্তলনকারী এবং দাঁড় টানা খেলোয়াড়। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে রুসেভ () নামে কুস্তি করেন।
তিনি হচ্ছেন ২ বারের ডাব্লিউডাব্লিউই মার্কিন যুক্তরাষ্ট্র চ্যাম্পিয়ন, তিনি ২ বারে সর্বমোট ২৭৩ দিন উক্ত চ্যাম্পিয়নশিপটিতে রাজত্ব করেন। বার্নিয়াশেভ হচ্ছেন প্রথম বুলগেরীয় কুস্তিগীর যিনি ডাব্লিউডাব্লিউইতে কুস্তি করেছেন।
রাজবন্দীর জবানবন্দী
রাজবন্দীর জবানবন্দী কাজী নজরুল ইসলাম লিখিত একটি প্রবন্ধ।
নজরূল সম্পাদিত অর্ধ-সাপ্তাহিক ধূমকেতু ১৯২৩ সালে ব্রিটিশ সরকার নিষিদ্ধ করে। সেই পত্রিকায় প্রকাশিত নজরুলের কবিতা আনন্দময়ীর আগমনে ও নিষিদ্ধ হয়। নজরুলকে জেলে আটক করে রাখার পর তাঁর বক্তব্য জানতে চাইলে তিনি লিখিতভাবে আদালতে উপস্থাপন করেন চার পৃষ্ঠার বক্তব্য। তাই রাজবন্দীর জবানবন্দী নামে পরিচিত।
১৯২৩ সালের ৭ ই জানুয়ারি কলকাতার প্রেসিডেন্সি জেলে বসে তিনি এই চার পৃষ্ঠার জবানবন্দী রচনা করেন। পরে বিভিন্ন পত্র পত্রিকা যেমন, ধুমকেতু, প্রবর্তক, উপাসনা ইত্যাদি তে ১৯২৩ সালেই তা প্রকাশিত হয়।
রুবাইয়াৎ-ই-ওমর খৈয়াম
রুবাইয়াৎ-ই-ওমর খৈয়াম
ইরানের জীবনবাদী কবি ওমর খৈয়ামের রুবাই বা কবিতা অবলম্বনে এই অনুবাদগ্রন্থ রচনা করেন নজরুল। ১৯৫৯ সালের ডিসেম্বরে রুবাইয়াৎ-ই-ওমর খৈয়াম গ্রন্থাকারে প্রকাশিত হয়। সৈয়দ মুজতবা আলী এর ভূমিকা লেখেন। জীবনবাদী ওমর খৈয়াম নজরুলকে খুব আকর্ষিত করেছিলেন।।এ অনুবাদে অত্যন্ত চমৎকার ভাষাভঙ্গি ব্যবহৃত হয়েছে। অন্যান্য অনুবাদকারের চেয়ে নজরুলের অনুবাদ অনুভূতির পরশে, যথাযত শব্দের পারিপাট্যে উজ্জ্বল। 
তথ্য সূত্র: বাংলা ভাষা ও সাহিত্য জিজ্ঞাসা, সোমিত্র শেখর
রাজধানীর বুকে
রাজধানীর বুকে এহতেশাম পরিচালিত ১৯৬০ সালের বাংলাদেশী নাট্য চলচ্চিত্র। এতে অভিনয় করেছেন রহমান, শবনম, চিত্রা সিনহা, সুভাষ দত্ত, নার্গিস, গোলাম মুস্তাফা, ও আজিম। এই চলচ্চিত্রের মাধ্যমে চলচ্চিত্রে অভিষেক হয় শবনম, সুভাষ দত্ত, ও গোলাম মুস্তাফার।
চলচ্চিত্রটি ১৯৬০ সালের ২ সেপ্টেম্বর তৎকালীন পূর্ব পাকিস্তানে মুক্তি পায়।১৯৫৯ সালে এহতেশাম যখন "এ দেশ তোমার আমার" ছবি নির্মাণ করছিলেন তখন একটি নাচের দৃশ্যে কয়েকজন নৃত্যশিল্পী প্রয়োজন হয়। বুলবুল ললিতকলা একাডেমি থেকে যাওয়া নৃত্যশিল্পীর দলের মধ্যে ছিলেন শবনম। এহতেশাম তাকে ও রহমানকে প্রধান শিল্পী করে এই চলচ্চিত্র নির্মাণ করেন।
রাজধানীর বুকে চলচ্চিত্রের সঙ্গীত পরিচালনা করেছেন রবিন ঘোষ ও ফেরদৌসী রহমান। গীত রচনা করেছেন কে জি মোস্তফা। গানে কণ্ঠ দিয়েছেন তালাত মাহমুদ। এই ছবির "তোমারে লেগেছে এত যে ভাল" গানটি বেশ জনপ্রিয়তা লাভ করে এবং এটি বাংলাদেশী চলচ্চিত্রের অন্যতম রোম্যান্টিক গানের একটি।
এ জে স্টাইলস
এলেন নিল জোন্স (জন্ম: জুন ২, ১৯৭৭), একজন মার্কিন পেশাদার রেসলার যিনি তার রিং নাম এজে স্টাইলস নামে অধিক পরিচিত। (এ.জে. স্টাইলসও লেখা হয়) তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে রেসলিং করে থাকেন। তিনি বর্তমানে ডাব্লিউডাব্লিউই চ্যাম্পিয়নশিপ টাইটেলটির অধিকারী।
স্টাইলস বেশ অনেকদিন ধরেই পেশাদার রেসলিং জগতের অন্যতম সেরা রেসলার হিসেবে গণ্য হয়ে আসছেন। ২০০২ থেকে ২০১৩ সাল পর্যন্ত টোটাল ননস্টপ অ্যাকশন রেসলিংয় সার্কিটে (TNA) রেসলিং করে তিনি অধিক পরিচিতি লাভ করেন। টিএনএর সবচেয়ে জনপ্রিয় রেসলার হওয়ায় তিনি সেই সার্কিটে মি. টিএনএ নামে অধিক পরিচিত ছিলেন। যখন তিনি টিএনএতে ছিলেন, স্টাইলস ৩ বার এনডাব্লিউএ ওয়ার্ল্ড হেভিওয়েট চ্যাম্পিয়নশিপ এবং ২ বার ইমপ্যাক্ট রেসলিং ওয়ার্ল্ড হেভিওয়েট চ্যাম্পিয়নশিপ জয়লাভ করেন। এছাড়াও তিনি ইমপ্যাক্ট রেসলিং এক্স ডিভিশন চ্যাম্পিয়নশিপের উদ্বোধনী টাইটেলটি করায়ত্ত করেন, তিনি এই চ্যাম্পিয়নশিপটি মোট ৬ বার জয়লাভ করেন। স্টাইলস হচ্ছেন প্রথম পেশাদার রেসলার যিনি টিএনএ ট্রিপল মুকুট (৫ বার) এবং টিএনএ গ্র্যান্ড স্লাম (২ বার) জয়লাভ করেছেন। ২০১০ সালে, টিএনএর সাথে সংযুক্ত প্রথম রেসলার হিসেবে তিনি প্রো রেসলিং ইলাস্ট্রেটরের (PWI) পিডাব্লিউই৫০০ তালিকায় প্রথম স্থান অধিকার করেন। তিনি একই সাথে ২০০২-২০০৬ সালে রিং অফ অনার সার্কিটেও (ROH) কুস্তি করেছেন। উক্ত সময়ে তিনি আরওএইচ ওয়ার্ল্ড ট্যাগ টিম চ্যাম্পিয়নশিপ জিতেন (অ্যামাজিং রেডের সাথে) এবং আরওএইচ পিওর চ্যাম্পিয়নশিপ জেতা প্রথম রেসলার হন। ২০১৪ সালে, তিনি নিউ জাপান প্রো-রেসলিংয়ের (NJPW) সাথে সংযুক্ত হন। সেখানে তিনি তার প্রথম ম্যাচেই সার্কিটটির সর্বোচ্চ টাইটেল আইডাব্লিউজিপি হেভিওয়েট চ্যাম্পিয়নশিপ জয়লাভ করেন। পরবর্তীতে তিনি রেসলিং ইতিহাসের অন্যতম প্রভাবশালী স্টেবল বুলেট ক্লাবের দলনেতার আসন দখল করেন। এছাড়াও তিনি নানা স্বাধীন সার্কিটের বিভিন্ন প্রমোশনে কুস্তি করেছেন। সেখানে তিনি বেশ কয়েকটি টাইটেল জিতেছেন, তাদের মধ্যে উল্লেখযোগ্য হল: পিডাব্লিউজি ওয়ার্ল্ড চ্যাম্পিয়নশিপ এবং আরপিডাব্লিউ ব্রিটিশ হেভিওয়েট চ্যাম্পিয়নশিপ।
স্টাইলস সর্বপ্রথম ডাব্লিউডাব্লিউএফে (তখন ওয়ার্ল্ড রেসলিং ফেডারেশন নামে পরিচিত ছিল) যোগদান করেন ২০০২ সালে, কিন্তু পরবর্তীতে তিনি ডাব্লিউডাব্লিউই ত্যাগ করেন কারণ তখন তাকে ডাব্লিউডাব্লিউইর উন্নয়নমূলক সংস্থায় রেসলিং করা্র প্রস্তাব দেওয়া হয়েছিল। দীর্ঘ ১৪ বছর পর ২০১৬ সালে, তিনি ডাব্লিউডাব্লিউইর সাথে আবারও চুক্তিতে আবদ্ধ হন এবং ২০১৬ সালের জানুয়ারি মাসে রয়্যাল রাম্বলে তিনি পুনরায় অভিষেক করেন। তিনি উক্ত রাম্বল ম্যাচে ৩ নম্বর প্রতিযোগী হিসেবে প্রবেশ করেন। প্রথম উপস্থিতিতেই তিনি দর্শকদের কাছ থেকে অভূতপূর্ব সমর্থন লাভ করেন। সেই বছরেরি এপ্রিল মাসে তিনি তার প্রথম রেসেলম্যানিয়া ম্যাচ খেলেন। তিনি সেপ্টেম্বরে ব্যাকলেশ পিপিভিতে (Pay-per-view) তার প্রথম ডাব্লিউডাব্লিউই চ্যাম্পিয়নশিপ জয়ের পূর্বে বেশ কয়েকটি পিপিভিতে মেইন ইভেন্ট করেছেন। তিনি উক্ত টাইটেলটিকে ২০১৭ সালের রয়্যাল রাম্বাল পর্যন্ত ধরে রাখেন, উক্ত পিপিভিতে জন সিনার কাছে পরাজিত হয়ে টাইটেলটি হারান। ২০১৬ সালে, তিনি প্রো রেসলিং ইলাস্ট্রেটর এবং রেসলিং অবজার্ভার নিউজলেটার নামের দুটো পত্রিকার পাঠকদের ভোটে "বছরের সেরা 'রেসলার' নির্বাচিত হন।
তিনি ডাব্লিউডাব্লিউইতে এপর্যন্ত একবার ইউনাইটেড স্টেটস চ্যাম্পিয়ন এবং দুইবারে ডাব্লিউডাব্লিউই চ্যাম্পিয়ন হয়েছেন।
আসিয়া
আসিয়া ফতেহ লোহানী প্রযোজিত ও পরিচালিত ১৯৬০ সালের বাংলাদেশী নাট্য চলচ্চিত্র। নাজির আহমদের কাহিনী ও সংলাপে ছবিটির চিত্রনাট্য লিখেছেন ফতেহ লোহানী। ছবিটি পূর্বাণী চিত্রের ব্যানারে প্রযোজিত ও পাকিস্তান ফিল্ম ইনস্টিটিউটের ব্যানারে পরিবেশিত হয়। এতে নাম ভূমিকায় অভিনয় করেছেন সুমিতা দেবী এবং অন্যান্য ভূমিকায় অভিনয় করেছেন শহীদ, কাজী খালেক, ভবেশ মুখোপাধ্যায় ও মাধুরী চট্টোপাধ্যায়।
চলচ্চিত্রটি ১৯৬০ সালের ৪ এপ্রিল তৎকালীন পূর্ব পাকিস্তানে মুক্তি পায়। ছবিটি শ্রেষ্ঠ বাংলা চলচ্চিত্র হিসেবে তৎকালীন পাকিস্তান সরকার প্রদত্ত প্রেসিডেন্ট পুরস্কার লাভ করে।
তৎকালীন শিল্পমন্ত্রী শেখ মুজিবুর রহমান ১৯৫৭ সালের ৩ এপ্রিল আইন পরিষদে পূর্ব পাকিস্তান চলচ্চিত্র উন্নয়ন বিল উত্থাপন করেন। এই বিল অনুমোদিত হলে ১৯৫৯ সালে পূর্ব পাকিস্তান চলচ্চিত্র উন্নয়ন সংস্থা প্রতিষ্ঠিত হয়। পূর্ব পাকিস্তান চলচ্চিত্র উন্নয়ন সংস্থা থেকে প্রথম যে চারটি চলচ্চিত্র নির্মাণের কাজ শুরু হয় এটি তাদের একটি। পরিচালক ফতেহ লোহানী "আসিয়া"র পাশাপাশি "আকাশ আর মাটি" চলচ্চিত্রের কাজ শুরু করেন। "আকাশ আর মাটি" ছবিটি মুক্তি পায় ১৯৫৯ সালে এবং "আসিয়া" মুক্তি পায় দেড় বছর পর ১৯৬০ সালে।
আসিয়া চলচ্চিত্রের সুরারোপ করেছেন আব্বাসউদ্দীন আহমদ এবং সঙ্গীত পরিচালনা করেছেন সমর দাস ও আব্দুল আহাদ। গানে কণ্ঠ দিয়েছেন ফেরদৌসী রহমান, মাহবুবা রহমান, হুসনা বানু খানম, মুস্তাফা জামান আব্বাসী, রওশন আরা, শামসুন্নাহার করিম। এছাড়া জারিগানে কণ্ঠ দিয়েছেন আব্দুল হালিম ও হাজেরা বিবি।
কেভিন ওয়েন্স
কেভিন ইয়ানিক স্টিন (জন্ম: মে ৭, ১৯৮৪) হলেন একজন কানাডীয় পেশাদার কুস্তিগীর। যিনি বর্তমানে ডাব্লিউডাব্লিউইর সাথে সংযুক্ত রয়েছেন এবং ডাব্লিউডাব্লিউই র ব্র্যান্ডে কেভিন ওয়েন্স নামে কুস্তি করেন।
ওয়েন্স ২০০০ সালে মাত্র ১৬ বছর বয়সে পেশাদার কুস্তিতে অভিষেক করেন, তিনি তার জন্মদিনে প্রথম পেশাদার কুস্তি খেলা খেলেন। ২০১৪ সালের শেষার্ধে ডাব্লিউডাব্লিউইর সাথে সংযুক্ত হবার পূর্বে, ২০০৭ সাল হতে তার জন্ম নাম কেভিন স্টিন নামে তিনি রিং অফ অনারে (আরওএইচ) কুস্তি করেছেন। সেখানে তিনি আরওএইচ ওয়ার্ল্ড চ্যাম্পিয়নশিপ এবং আরওএইচ ওয়ার্ল্ড ট্যাগ টিম চ্যাম্পিয়নশিপ জয়লাভ করেছেন। এছাড়াও স্টিন ১ বছর ধরে স্বাধীন সার্কিটে বেশ কয়েকটি প্রমোশনে কুস্তি করছেন, যার মধ্যে উল্লেখযোগ্য হলো: প্রো রেসলিং গেরিলা (পিডাব্লিউজি)। সেখানে তিনি রেকর্ড ৩ বারের পিডাব্লিউজি ওয়ার্ল্ড চ্যাম্পিয়ন। একই সাথে তিনি ৩ বার পিডাব্লিউজি ওয়ার্ল্ড ট্যাগ টিম চ্যাম্পিয়নশিপ জয়লাভ করেছেন। স্টিন ইন্টারন্যাশনাল রেসলিং সিন্ডিকেটেও (আইডাব্লিউএস) কুস্তি করেছেন, সেখানে তিনি ৩ বার আইডাব্লিউএস ওয়ার্ল্ড হেভিওয়েট চ্যাম্পিয়নশিপ জয়লাভ করেছেন। এছাড়াও স্টিন অল আমেরিকান রেসলিংতে (এএডাব্লিউ) এএডাব্লিউ হেভিওয়েট চ্যাম্পিয়নশিপ এবং কমব্যাট জোন রেসলিংতে (সিজেডডাব্লিউ) সিজেডডাব্লিউ আয়রন ম্যান চ্যাম্পিয়নশিপ জয়লাভ করেছেন।
ওয়েন্স ডাব্লিউডাব্লিউইর প্রধান রোস্টারে প্রবেশ করার পূর্বে, তিনি ডাব্লিউডাব্লিউইর উন্নয়নমূলক ব্রান্ড ডাব্লিউডাব্লিউই এনএক্সটিতে কুস্তি করেছেন। সেখানে তিনি ১ বার এনএক্সটি চ্যাম্পিয়নশিপ জয়লাভ করেন। প্রধান রোস্টারে প্রবেশ করার পর, তিনি ২ বার ডাব্লিউডাব্লিউই আন্তঃমহাদেশীয় চ্যাম্পিয়নশিপ, ২ বার ডাব্লিউডাব্লিউই মার্কিন যুক্তরাষ্ট্র চ্যাম্পিয়নশীপ এবং ডাব্লিউডাব্লিউই ইউনিভার্সাল চ্যাম্পিয়নশিপ জয়লাভ করেছেন।
বিশ্ব থিয়েটার দিবস
বিশ্ব থিয়েটার দিবস () প্রতিবছর ২৭ মার্চ পালিত হয়। আন্তর্জাতিক থিয়েটার ইন্সটিটিউটের দ্বারা ১৯৬১ সালে সর্বপ্ৰথম এই দিবসটির প্রচলন শুরু হয়েছিল।
আন্তর্জাতিক থিয়েটার ইন্সটিটিউট (আইটিই) কর্তৃক ১৯৬১ সালে বিশ্ব থিয়েটার দিবসের প্রবর্তন হয়। প্রতিবছর ২৭ মার্চ আইটিই কেন্দ্রসমূহ এবং আন্তর্জাতিক থিয়েটার কমিটি দিবসটি পালন করে। দিবসটি উদযাপন করতে বিভিন্ন জাতীয় এবং আন্তর্জাতিক মঞ্চনাটক অনুষ্ঠান প্রদর্শিত হয়। এর মধ্যে সবথেকে উল্লেখযোগ্য একটি বিষয় হচ্ছে- এই দিবস উদযাপন লক্ষ্যে আন্তর্জাতিক থিয়েটার ইন্সটিটিউটে একজন তারকা মঞ্চনাটকের মাধ্যমে, আইটিইর শান্তির সংস্কৃতি বিষয়ক এক বিশেষ বাৰ্তা প্রেরণ করে। প্ৰথম বিশ্ব থিয়েটার দিবসের আন্তর্জাতিক বাৰ্তা ১৯৬২ সালে ফ্রান্সের জিন কোকটিয়াও লিখেছিলেন। প্ৰথমে হেলসিঙ্কি এবং তারপর ভিয়েনায় ১৯৬১ সালের জুন মাসে অনুষ্ঠিত আইটিইর নবম আলোচনাসভায় আন্তর্জাতিক থিয়েটার ইন্সটিটিউটের ফিনিশ কেন্দ্রের পক্ষে অধ্যক্ষ আর্ভি কিভিমায় বিশ্ব থিয়েটার দিবস উদযাপনের প্রস্তাব দেন। স্ক্যান্ডিনেভিয়ান কেন্দ্রসমূহে এটাকে সমৰ্থন দেয়ার পরই দিবসটির বিশ্বব্যাপি প্রচলন শুরু হয়।
মঞ্চনাটক
[* আন্তর্জাতিক থিয়েটার ইন্সটিটিউটে বিশ্ব থিয়েটার দিবস
কোন্ডাপল্লী সীতারামাইয়া
কোন্ডাপল্লী সীতারামাইয়া (? - ১২ এপ্রিল, ২০০২) একজন ভারতের মাওবাদী কমিউনিস্ট নেতা। ইনি সিপিআই (এম এল) (জনযুদ্ধ) গোষ্ঠীর প্রতিষ্ঠাতা ও প্রবীন নেতা ছিলেন।
কোন্ডাপল্লী অন্ধ্রপ্রদেশ রাজ্যের কৃষ্ণা জেলার লিংগাভরম গ্রামে এক ধনী পরিবারে জন্মগ্রহণ করেছিলেন। তিনি জোন্নাপুডু গ্রামে বেড়ে ওঠেন। ছাত্রাবস্থাতে কমিউনিস্ট রাজনীতিতে যোগ দেন তিনি।
ভারতের কমিউনিস্ট পার্টিতে যোগ দেওয়ার পরে তিনি কৃষ্ণা জেলা কমিটির সম্পাদক হন। তেলেঙ্গানা বিদ্রোহে তার ইউনিট অংশ নেয়। ১৯৬৪ সালে পার্টি বিভক্ত হলে তিনি ভারতের কমিউনিস্ট পার্টি (মার্ক্সবাদী) দলে যোগ দেননি। রাজনীতি থেকে সাময়িকভাবে নিজেকে সরিয়ে নিয়ে শিক্ষকতা কর‍তে থাকেন। ওয়ারঙ্গলের সেন্ট গ্যাব্রিয়েল বিদ্যালয়ে হিন্দির শিক্ষক হিসেবে কাজ করতে করতে তার বন্ধুত্ব হয় কে.জি. সত্যমুর্থির সাথে। তারা দুজনে ভারতের নকশাল আন্দোলনের প্রধান দল কমিউনিস্ট পার্টি (মার্ক্সবাদী - লেনিনবাদী) তে যোগ দেন। অবিভক্ত সিপিআই (এম-এল) দলের অন্ধ্র রাজ্য কমিটির সদস্য ছিলেন তিনি। পরবর্তী সময়ে এই দল বহুধাবিভক্ত হয়ে যায়। সীতারামাইয়া সেন্ট্রাল অর্গানাইজিং কমিটি, সিপিআই (এম-এল) দলে যুক্ত হন ১৯৭২ সালে। ১৯৭৪ সালে নবগঠিত রাজ্য কমিটির অন্যতম সদস্য হন তিনি। ১৯৭৭ সালের ২৬ এপ্রিল পুলিশ তাকে নাগপুর থেকে গ্রেপ্তার করে। অভিযোগ তার গাড়িতে অস্ত্র মজুত ছিল। জামিনে মুক্তি পেয়ে তিনি পূনরায় আত্মগোপন করেন। ১৯৭৭ সালে সেন্ট্রাল অর্গানাইজিং কমিটি ভেঙে বেরিয়ে আসেন ও ১৯৮০ সালের ২২ এপ্রিল নতুন দল সিপিয়াই এল এল (জনযুদ্ধ) এর প্রতিষ্ঠা করেন সীতারামাইয়া। ১৯৮২ সালে হায়দ্রাবাদের বেগমপেট রেলওয়ে স্টেশন থেকে পুলিশ তাকে আবার গ্রেপ্তার করে। ওসমানিয়া হসপিটালের জেল কয়েদী বিভাগ থেকে ১৯৮৪ সালের ৪ জানুয়ারি আবার পলায়ন করেন তিনি। এর পরে পার্টির ভেতরে গণ লাইন নিয়ে অন্তর্দন্দ্ব শুরু হয়। কেজি সত্যমুর্থি, সত্যনারায়ণ রেড্ডি ও সীতারামাইয়ার মতবিরোধ হয়। দলের মাওপন্থী লাইন ও দেং জিয়াওপিং লাইনের বিরোধে সীতারামাইয়া ১৯৯১ সালে বহিষ্কৃত হন। ১৯৯৩ সালে নিজের গ্রামের বাড়ি থেকে আবার পুলিশ তাকে ধরে। কিছুকাল জেলবন্দী থাকার পর শারীরিক অসুস্থতা ও বয়েসের কারনে মুক্তি পান কোন্ডাপল্লী সীতারামাইয়া। পার্টির প্রধান নেতা হিসেবে উঠে আসেন মুপ্পালা লক্ষ্মণ রাও।
শেষ জীবনে সীতারামাইয়া রাজনীতি থেকে নিজেকে সরিয়ে রেখেছিলেন। তিনি পার্কিসন্স রোগে আক্রান্ত হন। ২০০২ সালের ১২ এপ্রিল নিজের নাতনীর বাড়িতে ৮৭ বছর বয়েসে মারা যান এই প্রবীন মাওবাদী বিপ্লবী। মৃত্যুকালে রেখে যান তার স্ত্রী কোটেশ্বরাম্মা ও দুই নাতনি কে। তার শেষকৃত্যে অল্প কিছু মানুষ উপস্থিত ছিলেন বলে সংবাদ বিজ্ঞপ্তিতে প্রচার হয়।
কার্ল ফন অসিয়েত্‌স্কি
কার্ল ফন অসিয়েত্‌স্কি জার্মান নোবেল বিজয়ী সাংবাদিক ও লেখক ছিলেন। সাংবাদিক ও সমালোচক হিসেবে তার খ্যাতি ছিল । হিটলারের জার্মানি কিভাবে ভার্সাই চুক্তি লঙ্ঘন করে পুনরায় সৈন্যসজ্জা শুরু করছে ও বিমান বাহিনী তৈরী করছে তা তিনি একটি রিপোর্টে সারা বিশ্বের কাছে প্রকাশ করে দেন । পরিণামে অবিলম্বে তিনি কারারুদ্ধ হন ১৯৩১ সালে।তার বিরুদ্ধে উচ্চ পর্যায়ের দেশদ্রোহের মামলা শুরু হয় । কারারুদ্ধ অবস্থাতেই তিনি ১৯৩৫ সালে শান্তিতে নোবেল পুরস্কার পান। তিনি প্রথম ব্যক্তি যিনি কারারুদ্ধ অবস্থাতে নোবেল পান ও কারারুদ্ধ অবস্থাতেই মারা যান ।
ভারতের কমিউনিস্ট পার্টি (মার্কসবাদী-লেনিনবাদী)
ভারতের কমিউনিস্ট পার্টি (মার্কসবাদী-লেনিনবাদী) ১৯৬৯ সালে কলকাতায় কমিউনিস্ট বিপ্লবীদের সর্বভারতীয় সমন্বয় কমিটি (এআইসিসিআরসি)'র একটি কংগ্রেসে গঠিত হয়। ২৩ এপ্রিল কলকাতায় (লেনিনের জন্মদিনে) একটি গণসমাবেশে সাক্ষেত্রে কানু সান্যাল পার্টি প্রতিষ্ঠার ঘোষণা দেন।
দার্জিলিং জেলার শিলিগুড়ি মহকুমার নকশালবাড়িতে নকশালবাড়ি বিদ্রোহ চারু মজুমদার এবং আরো কয়েকজন কমিউনিস্ট নেতার নেতৃত্বে গঠিত হয়, যারা পরে সিপিআই (এমএল) অংশে পরিণত হন।
অন্ধ্রপ্রদেশের শ্রীকাকুলাম জেলার মধ্যে, কমিউনিস্ট নেতারা তৎকালীন এআইসিসিসিআর- এর সাথে একত্রিত হন এবং শ্রীকাকুলামে কৃষক বিদ্রোহ প্রবর্তন করেন, যা ১৯৬০-এর দশকের শেষের দিকে এবং ১৯৭০-এর দশকের প্রথম দিকে অব্যাহত ছিল।
ভারতের কমিউনিস্ট পার্টি (মার্কসবাদী-লেনিনবাদী)-'র প্রথম দলীয় কংগ্রেস ১৯৭০ সালে কলকাতায় অনুষ্ঠিত হয়। উক্ত কংগ্রেসে একটি কেন্দ্রীয় কমিটি গঠিত হয়। যাদেরকে নিয়ে কেন্দ্রীয় কমিটি গঠিত হয়েছিল তারা হচ্ছেনঃ
বারীণ মজুমদার
পন্ডিত বারীণ মজুমদার (২৫ ফেব্রুয়ারি ১৯২১ - ৩ অক্টোবর ২০০১) ছিলেন একজন বাংলাদেশী সঙ্গীত-অধ্যক্ষ, রাগসঙ্গীত বিশারদ ও উচ্চাঙ্গ সঙ্গীতশিল্পী। তিনি আগ্রা ও রঙ্গিলা ঘরানার যোগ্য উত্তরসাধক। সঙ্গীতে অবদানের জন্য বাংলাদেশ সরকার তাঁকে ১৯৮৩ সালে একুশে পদক এবং ২০০২ সালে মরণোত্তর স্বাধীনতা পুরস্কারে ভূষিত করে।
বারীণ মজুমদার ১৯২১ সালের ১৫ ফেব্রুয়ারি ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) পাবনা জেলার রাধানগরে এক জমিদার পরিবারে জন্মগ্রহণ করেন। তার পিতা নিশেন্দ্রনাথ মজুমদার ছিলেন একজন সঙ্গীতশিল্পী ও নাট্যকার এবং মাতা মণিমালা মজুমদার সেতার বাজাতেন।
বারীণ মজুমদার ইলা মজুমদারের সাথে বিবাহবন্ধনে আবদ্ধ হয়। ইলা একজন উচ্চাঙ্গ সঙ্গীতশিল্পী ছিলেন। তাদের দুই সন্তান। বড় পুত্র পার্থ মজুমদার একজন সঙ্গীত পরিচালক। ছোট পুত্র বাপ্পা মজুমদারও একজন সঙ্গীতশিল্পী ও সঙ্গীত পরিচালক।
বারীণ মজুমদার ২০০১ সালের ৩ অক্টোবর বাংলাদেশের ঢাকার হলিফ্যামিলি হাসপাতালে মৃত্যুবরণ করেন।এদেশের সঙ্গীতে অসাধারণ অবদানের জন্য ২০০২ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
তামিম বিন হামাদ আল থানি
উপসাগরীয় ক্ষুদ্র অথচ ধনী দেশ কাতারের আমির শেখ হামাদ বিন খলিফা আল থানি তার ৩৩ বছর বয়সী পুত্রের হাতে ক্ষমতা হস্তান্তর  করেছেন। কাতারের নতুন আমির শেখ তামিম বিন হামাদ বিন খলিফা আল থানি আরব অঞ্চলে কনিষ্ঠতম শাসক হিসেবে ইতোমধ্যে অনেকের মনোযোগ আকর্ষণ করেছেন।
২০০৩ সালে আমির শেখ হামাদ বিন খলিফা তার দ্বিতীয় স্ত্রী শেখ মোজা বিনতে নাসেরের গর্ভজাত দ্বিতীয় পুত্র তামিমকে ‘ক্রাউন প্রিন্স’ অর্থাৎ  তার সম্ভাব্য উত্তরাধিকারী ঘোষণা করেন। তামিমের বড়ো ভাই শেখ জসিম বিন হামাদ আল থানি সরে দাঁড়ালে তামিমই শাসকের লাইনে চলে আসেন। তখন থেকেই পাশ্চাত্য শিক্ষায় শিক্ষিত তামিম বিন হামাদ আমিরাত অর্থাৎ দেশের গুরুত্বপূর্ণ কর্মকান্ডে শরিক হতে শুরু করেন।
আমির হওয়ার আগে তামিম কাতারের সশস্ত্র বাহিনীর ডেপুটি কমান্ডার-ইন-চীফ ছিলেন। তিনি ২০৩০ ভিশন প্রকল্পের সভাপতি এবং ‘কাতার ২০২২ সুপ্রিম কমিটি’র প্রধান-যে কমিটি, আমিরাতে ‘২০২২ ফিফা বিশ্বকাপ’ অনুষ্ঠান আয়োজনের দায়িত্বে নিয়োজিত। এছাড়া তিনি কাতার ইনভেষ্টমেন্ট অথোরিটিসহ দেশের বহু গুরুত্বপূর্ণ পদে অধিষ্ঠিত।
গত মঙ্গলবার কাতারি রাষ্ট্রীয় টেলিভিশনে প্রদত্ত ভাষণে শেখ হামাদ বিন খলিফা আল থানি বলেন, ‘এখন নতুন প্রজন্মের ক্ষমতা গ্রহণের সময়। আমি শেখ তামিম বিন হামাদ আল থানির কাছে ক্ষমতা অর্পণ করছি। আমি সম্পূর্ণ নিশ্চিত যে তামিম অত্যন্ত দায়িত্বশীল, আস্থাভাজন এবং দায়িত্ব পালন ও লক্ষ্য অর্জনে সক্ষম।’ তিনি বলেন, তিনি কখনোই তার নিজের ব্যক্তিগত স্বার্থে ক্ষমতা গ্রহণ করেননি বরং জাতির কল্যাণে তা করেছেন।
১৯৯৫ সালে নিজের পিতাকে অপসারণ করে হামাদ দেশের ক্ষমতা গ্রহণ করেন। কাতারি আমির কর্তৃক শান্তিপূর্ণভাবে এই ক্ষমতা হস্তান্তরের বিষয়টি রাজনৈতিক বিশ্লেষকদের অনেকটা অবাক করেছে। কারণ উপসাগরীয় আরব দেশগুলোতে সাধারণত: মৃত্যুর কিংবা প্রাসাদ অভ্যুত্থানের মধ্যে দিয়েই ক্ষমতার পালাবদল ঘটে।
উল্লেখ্য, ক্ষমতা ত্যাগকারী আমির শেখ হামাদ তার ক্ষুদ্র উপসাগরীয় দেশটিকে আন্তর্জাতিক ক্ষেত্রে প্রভাব সৃষ্টিকারী একটি দেশে পরিণত করেন। তিনি দেশের তেল ও গ্যাস থেকে আহরিত বিপুল অর্থ দেশে ও বিদেশের বড়ো বড়ো প্রকল্পে বিনিয়োগ করেন।  আন্তর্জাতিক মুদ্রা তহবিল অনুসারে অর্থনৈতিক উৎপাদনের ক্ষেত্রে কাতারের মাথা পিছু জিডিপি বিশ্বে সর্বোচ্চ।
শেখ হামাদের  শাসনাধীনে দেশটি যুক্তরাষ্ট্রের সাথে সহযোগিতা বৃদ্ধি করে। বর্তমানে রাজধানী দোহার নিকটে একটি বিশাল মার্কিন ঘাঁটি রয়েছে। আরব বসন্তে যখন অন্যান্য আরব রাষ্ট্র ভীত, তখন কাতার এটাকে তার একটি সুযোগ হিসেবে গ্রহণ করে। দেশটি বিভিন্ন আন্দোলনে অর্থ সরবরাহ করে বিশেষভাবে লিবিয়ায়। বর্তমানে সে সিরিয়ার বিদ্রোহীদের অর্থ সহায়তা দিচ্ছে।
প্রতিবেশী দেশগুলো বিশেষ ভাবে বাহরাইন ও সংযুক্ত আরব আমিরাতের  সাথে কাতারের সম্পর্কে টানাপোড়েন চলছে। আঞ্চলিক প্রভাবশালী ইসলামী দল মুসলিম ব্রাদারহুডের সাথে কাতারের সম্পর্কের কারণে তারা ক্ষুব্ধ। সম্প্রতি কাতার তার কূটনৈতিক মর্যদা বৃদ্ধির জন্য বিভিন্ন পদক্ষেপ গ্রহণ করেছে।
আমার এমপি
আমার এমপি ২০১৭ সালে প্রতিষ্ঠিত একটি স্বেচ্ছাসেবী সামাজিক সংস্থা । যা সংসদ সদস্যদের মাঝে জবাবদিহিতা, স্বচ্ছতা ও নিরপেক্ষতা নিশ্চিত করতে বাংলাদেশের সংসদ সদস্যদের এবং ভোটারের সঙ্গে যোগাযোগ স্থাপনে গঠিত হয়েছে । ইতিমধ্যে ইউরোপ বিজনেস এঞ্জেলেস (ইএবিএ) ইউএন, ভারতের ডিজিটাল ফাউন্ডেশন এমপাওয়ারমেন্ট ইন্ডিয়ার (ডিএফই) এম বিলিয়ন্থ এওয়ার্ড দক্ষিণ এশিয়ার শ্রেষ্ঠ ডিজিটাল পুরস্কারসহ অনেকগুলো আন্তর্জাতিক পুরস্কার জিতেছে সংস্থাটি ।
আমার এমপি ২০১৭ সালের ফেব্রুয়ারি মাসে শুরু হয় তবে ১৬ই জানুয়ারি ২০১৮ তারিখে তথ্য ও যোগাযোগ প্রযুক্তি মন্ত্রণালয়ের মিলনায়তনে জুনাইদ আহমেদ পলক সংস্থাটির উদ্বোধন করেন।
অতিপ্রকটতা
অতিপ্রকটতা (Overdominance) হচ্ছে জিনতত্ত্বের একটি অবস্থা যেখানে হেটেরোজাইগোটের ফিনোটাইপ উভয় হোমোজাইগাস পিতামাতার ফিনোটিপিকাল রেঞ্জ এর বাইরে অবস্থান করে। অতিপ্রকটতাকে হেটেরোজাইগোট সুবিধাও বলা যায়, যেখানে হেটেরোজাইগাস প্রাণীর মধ্যে হোমজাইগাস প্রাণীর চেয়ে অধিক যোগ্যতা বিদ্যমান থাকে।
মানুষের ক্ষেত্রে এর একটি উদাহরণ হচ্ছে সিকল সেল এনিমিয়া। এই অবস্থাটি একটি একক পলিমরফিজম দ্বারা নির্ধারিত হয়। ক্ষতিকারক এলিলের অধিকারীদের মধ্যে নিম্ন গড় আয়ু দেখা যায়, এক্ষেত্রে হোমোজাইগোট ব্যক্তিরা খুব কমই ৫০ বছর পার করতে পারে। যাই হোক, এই এলিল ম্যালেরিয়ার বিরুদ্ধে কিছু প্রতিরোধ দেখায়। তাই যেসব অঞ্চলে ম্যালেরিয়ার শক্তিশালী সিলেক্টিভ প্রেশার বিদ্যমান, সেখানে ম্যালেরিয়ার বিরুদ্ধে আংশিক প্রতিরোধী ব্যবস্থার জন্য সিকল সেল এনিমিয়া অবস্থাটি জনগণের মধ্যে নির্বাচিত হয়। যেখানে হোমোজাইগোটের বেলায় হয় ম্যালেরিয়ার বিরুদ্ধে কোন প্রতিরোধ ব্যবস্থা না দেখা যায়, বা এর কারণে সিকল সেল এনিমিয়ার প্রবণতা দেখা যায়, হেটেরোজাইগোটের ক্ষেত্রে কিছু মনস্তাত্ত্বিক প্রভাব এবং ম্যালেরিয়ার বিরুদ্ধে আংশিক প্রতিরোধ ব্যবস্থা দেখা যায়।
পপুলেশন জেনেটিসিস্ট জন এইচ. গিলেস্পি নিম্নোক্ট মডেলটি তৈরি করেছেন:
যেখানে h হচ্ছে হেটেরোজাইগোট প্রভাব এবং s হচ্ছে প্রচ্ছন্ন এলিল প্রভাব। তাই ০ থেকে ১ এর মধ্যে s এর যেকোন মানের জন্য (অর্থাৎ: 0হেটেরোসিস
জাইগোসিটি
জাইগোসিটি (Zygosity) হচ্ছে একটি অর্গানিজমের ক্ষেত্রে একটি ট্রেইট বা বৈশিষ্ট্যের জন্য অ্যালিলদের অনুরূপ হবার মাত্রা।
বেশিরভাগ ইউক্যারিয়টদের মধ্যে ক্রোমোজোমের দুটো অনুরূপ সেট থাকে, অর্থাৎ তারা হচ্ছে ডিপ্লয়েড। ডিপ্লয়েড জীবদের ক্ষেত্রে তাদের হোমোলোগাস ক্রোমোজোমের উভয় সেটেই একই লোকাস থাকে, যদিও ক্রোমোজোম জোড়ের লোকাসগুলোয় ক্রম ভিন্ন হতে পারে, এবং ক্রোমোজোমীয় লিঙ্গ নির্ধারণ ব্যবস্থার একটি অংশে কিছু ক্রোমোজোম নাও মিলতে পারে। যদি ডিপ্লয়েড প্রাণীটির উভয় অ্যালিল একই হয় তাহলে সেই লোকাসের জন্য প্রাণীটি হোমোজাইগাস। যদি তারা ভিন্ন হয়, তাহলে প্রাণীটি সেই লোকাসে হেটেরোজাইগাস। যদি একটি অ্যালিল অনুপস্থিত থাকে, তাহলে এটি হেমিজাইগাস, আর যদি দুটো অ্যালিলই অনুপস্থিত থাকে, তাহলে এটি হবে নালিজাইগাস।
একটি জিনের ডিএনএস সিকুয়েন্স প্রায়ই একই প্রজাতির বিভিন্ন প্রাণীর ক্ষেত্রে বিভিন্ন হয়। এই ভিন্নতাকে বলা হয় অ্যালিল। কিছু কিছু জিনের বেলায় মাত্র একটি অ্যালিল থাকে, কারণ জিনটির ভিন্নতা বা ভেরিয়েশন খুব কম, জিনের একটি মাত্র অ্যালিল থাকার আরও একটি কারণ হচ্ছে জিনটির সেই অ্যালিল ছাড়া অন্য কোন অ্যালিল তৈরি হওয়াটা প্রাণীটির ক্ষেত্রে ক্ষতিকর বা মারাত্মক হয়। কিন্তু বেশিরভাগ জিনেরই দুই বা ততোধিক অ্যালিল থাকে। বিভিন্ন অ্যালিলের ফ্রিকুয়েন্সি প্রজাতির সমগ্র পপুলেশন জুড়েই বিভিন্ন হয়, অর্থাৎ একটি জিনের বিভিন্ন অ্যালিল প্রজাতির জীবগুলোতে বিভিন্ন মাত্রায় বণ্টিত থাকতে পারে। কিছু জিনের ক্ষেত্রে এর দুটো অ্যালিল প্রজাতির জীবগুলোতে সমানভাবে বণ্টিত থাকে। অন্যান্য জিনের ক্ষেত্রে, একটি অ্যালিল অন্যগুলোর তুলনায় অনেক বেশি দেখা যায়, আর বাদ বাকি অ্যালিলগুলো বিরল হয়ে থাকে। কখনও কখনও একটি অ্যালিল রোগের কারণ হতে পারে, যেখানে অন্য অ্যালিলটি স্বাস্ত্যকর হয়। কখনও কখনও জীবটিতে একই জিনের ভিন্ন ভিন্ন অ্যালিল থাকা সত্ত্বেও তাদের কার্যকারিতায় কোন ভিন্নতা দেখা যায় না।
ডিপ্লয়েড জীবে, একটি অ্যালিল পিতার থেকে ও আরেকটি অ্যালিল মাতার থেকে আসে। জাইগোসিটি হচ্ছে সেই বর্ণনা যা বলে যে সেই দুটো অ্যালিলের একই না ভিন্ন ডিএনএ সিকুয়েন্স রয়েছে। কোন কোন ক্ষেত্রে "জাইগোসিটি" শব্দটি একটি একক ক্রোমোজোমের প্রসঙ্গে ব্যবহৃত হয়।
নেড গ্রিগরি
এডওয়ার্ড জেমস গ্রিগরি (; জন্ম: ২৯ মে, ১৮৩৯ - মৃত্যু: ২২ এপ্রিল, ১৮৯৯) নিউ সাউথ ওয়েলসের ওয়াভার্লি এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে নেড গ্রিগরি মূলতঃ ডানহাতি ব্যাটসম্যান ছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন।
১৮৭৭ সালে মেলবোর্নে অস্ট্রেলিয়া-ইংল্যান্ডের মধ্যকার টেস্ট ক্রিকেট ইতিহাসের প্রথম টেস্টে খেলার সৌভাগ্য অর্জন করেন। সমগ্র খেলোয়াড়ী জীবনে তিনি কেবলমাত্র ঐ একটি টেস্টে অংশগ্রহণ করেন। প্রথম ইনিংসে জেমস লিলিহোয়াইটের বলে গ্রীনউডের কটে পরিণত হন শূন্য রানে। এরফলে তিনি টেস্ট ইতিহাসের প্রথম শূন্য রানের সন্ধান পান। তবে দ্বিতীয় ইনিংসে জর্জ ইউলিটের বলে টম এমেটের কটে পরিণত হবার পূর্বে ১১ রান করেছিলেন তিনি। এছাড়াও, এক টেস্টের বিস্ময়কারীতে পরিণত হন।
জীবনের শেষদিকে সিডনির অ্যাসোসিয়েশন গ্রাউন্ডের দায়িত্বে ছিলেন যা পরবর্তীকালে সিডনি ক্রিকেট গ্রাউন্ডে পরিণত হয়। সেখানে বর্তমানে স্কোরবোর্ড রয়েছে। নেড গ্রিগরি ও ন্যাট টমসন - একই দিনে জন্মগ্রহণ করার কথা উইজডেনে লিপিবদ্ধ রয়েছে। এরফলে তাঁরা যৌথভাবে শুরুর দিকের অস্ট্রেলীয় ক্রিকেটাররূপে স্বীকৃতি পান। জেমস সাউদার্টনের মৃত্যুর পর তিনিই বয়োজ্যেষ্ঠ জীবিত টেস্ট ক্রিকেটারের স্বীকৃতি পান। তাঁর মৃত্যুর পর টম এমেট বয়োজ্যেষ্ঠ জীবিত টেস্ট ক্রিকেটার হন।
অস্ট্রেলিয়ার জনপ্রিয় ক্রিকেটার সিড গ্রিগরির বাবা তিনি। এছাড়াও, ১৮৭৮ সালে ইংল্যান্ডে সফরকারী অস্ট্রেলিয়া একাদশের অধিনায়কের দায়িত্ব পালনকারী ডেভ গ্রিগরি তাঁর ভাই ছিলেন। হ্যারি ডোনানের শ্বশুর তিনি। ২২ এপ্রিল, ১৮৯৯ তারিখে নিউ সাউথ ওয়েলসের র‌্যান্ডউইক এলাকায় তাঁর দেহাবসান ঘটে।
এক্তেশ্বর
এক্তেশ্বর বা একতেশ্বর হল পশ্চিমবঙ্গের বাঁকুড়া জেলার সদর বাঁকুড়া শহরের উপকণ্ঠে দ্বারকেশ্বর নদের তীরে অবস্থিত একটি অঞ্চল। পূর্বে এটি ছিল একটি গ্রাম।
এক্তেশ্বর মন্দির নামে একটি শিব মন্দিরের নামানুসারে "এক্তেশ্বর " নামটির উৎপত্তি ঘটেছে। বিষ্ণুপুরের রাজা এই মন্দিরটি নির্মাণ করেছিলেন। ল্যাটেরাইটে নির্মিত এই মন্দিরটিতে পরবর্তীকালে বেলেপাথর ও ইঁটের কাজ যুক্ত হয়। প্রতি বছর চৈত্র মাসে চরক পূজা এই মন্দিরে মহাসমারোহে অনুষ্ঠিত হয়।
এক্তেশ্বর মন্দিরে শিবের একটি একপদ মূর্তি পূজিত হয়। এই ধরনের শিবমূর্তি অন্য কোনও শিব মন্দিরে দেখা যায় না।
মন্দিরটিরও স্বকীয় একটি বৈশিষ্ট্য রয়েছে। এটির কাঠামো অত্যন্ত দৃঢ়, যা বাংলার অন্যান্য মন্দিরে সাধারণত দেখা যায় না। মন্দিরটি বাংলার নিজস্ব শৈলীতেও নির্মিত হয়নি। চূড়াটি সম্ভবত ক্ষতিগ্রস্থ হয়েছিল। তাই এটিকে দেখলে অসম্পূর্ণ মনে হয়।
অনেকে মনে করেন, এক্তেশ্বর মন্দিরে পূজিত দেবতা হলেন একপদেশ্বর। তবে বর্তমান বিগ্রহটি একপদেশ্বরের নয়। পূর্বে একপদেশ্বরের মূর্তি ছিল কিনা সে সম্পর্কেও নিশ্চিত করে কিছু বলা যায় না। কিংবদন্তি অনুসারে, বিষ্ণুপুর ও সামন্তভূম রাজ্যের মধ্যে সীমান্ত-সংক্রান্ত বিবাদের নিষ্পত্তি করার জন্য স্বয়ং শিব ধ্যানে বসেছিলেন এবং এক্তেশ্বরের মূর্তিতে দুই রাজ্যের মধ্যস্থতাকারী হিসেবে দণ্ডায়মান হন।
মাসাশি কিশিমোতো
মাসাশি কিশিমোতো (জাপানি: 岸本 斉史) (জন্ম: নভেম্বর ৮, ১৯৭৪) একজন জাপানি মাঙ্গা চিত্রশিল্পী। তিনি নারুটো (১৯৯৯-২০১৪) মাঙ্গা সিরিজের জন্য সুপরিচিত। অক্টোবর ২০১৫ পর্যন্ত নারুটো সিরিজ সারা বিশ্বে ২২০ মিলিয়ন কপি বিক্রি হয়েছে, যা ইতিহাসের সর্বাধিক বিক্রিত মাঙ্গা সিরিজের অন্যতম। সিরিজটি থেকে পরবর্তীতে তৈরি হয় দুইটি আনিমে এবং বহু চলচ্চিত্র, ভিডিও গেম এবং আরও অন্যান্য। এছাড়া তিনি আনিমে চলচ্চিত্র রোড টু নিনজাঃ নারুটো দ্যা মুভি, দ্যা লাস্টঃ নারুটো দ্যা মুভি, বোরুটোঃ নারুটো দ্যা মুভি তৈরিতে কাজ করেছেন।
সমদর্শী দত্ত
সমদর্শী দত্ত হলেন একজন বাঙালি অভিনেতা। তিনি বাংলা চলচ্চিত্রে অভিনয় করে থাকেন। সমদর্শী ফিল্ম অ্যান্ড টেলিভিশন ইনস্টিটিউট অফ ইন্ডিয়ার স্নাতক। "আমি আদু" (২০১১), "ইচ্ছে" (২০১১), "ভূতের ভবিষ্যৎ" (২০১২), "খোলা হাওয়া" (২০১২), "তবে তাই হোক" (২০১২), "দেখা, না দেখায়" (২০১৩), "নীল-লোহিত" (২০১৩), "জীবন স্মৃতি" (২০১৩) ও "সাঙ্গাবোরা" (২০১৬) প্রভৃতি ছবিতে অভিনয় করেছেন।
জাফর দেহঘান
জাফর দেহঘান একজন প্রখ্যাত ইরানি অভিনেতা যিনি ইরানের তেহরানে ১৯৬০ সালে জন্মগ্রহন করেন।
ওসামু আকিমোতো
ওসামু আকিমোতো (জাপানি: 秋本 治) (জন্ম: ডিসেম্বর ১১, ১৯৫২) একজন স্বনামধন্য জাপানি মাঙ্গা চিত্রশিল্পী। তিনি কোচিকামি (১৯৭৬-১৯১৬), সিরিজের জন্য সুপরিচিত। কোচিকামি মাঙ্গার সবচেয়ে বিক্রিত সিরিজগুলোর মধ্যে অন্যতম। ২০১২ সালের ফেব্রুয়ারি মাস পর্যন্ত সিরিজটি সারা বিশ্বে ১৫৫ মিলিয়নের বেশি কপি বিক্রয় হয়েছে। এটা ১৯৭৬ সালের সেপ্টেম্বর থেকে ক্রমাগত ধারাবাহিকভাবে সাপ্তাহিক সোনেন জাম্পে প্রকাশিত হয়।
বিবাহ ডায়েরিজ
বিবাহ ডায়েরিজ হল একটি রোমান্টিক, হাস্যরসাত্বক ধরনের বাংলা চলচ্চিত্র। চলচ্চিত্রটি পরিচালনা করেছেন মৈনাক ভৌমিক। এই চলচ্চিত্রটিকে "ক্যেমেলিয়া প্রোডাকসশ পাইভেট লিমিটেডের" অধিনে প্রযোজনা করেছেন রূপা দত্ত। চলচ্চিত্রটি একটি দাম্পত্য জীবনের পূর্বে ও পরের ঘটনার নিয়ে গড়ে ওঠেছে। চলচ্চিত্রে প্রধান ভূমিকায় অভিনয় করেছেন ঋত্বিক চক্রবর্তী ও সোহিনী সরকার।বিবাহ ডায়েরিজ ২০১৭ সালের হায়দ্রাবাদ বাংলা চলচ্চিত্র উৎসবে সেরা বাংলা চলচ্চিত্র হিসাবে পুরষ্কিত হয়েছে।চলচ্চিত্রটি বক্সওফিস আয়ের হিসাবে হিট তকমা পায়।
হিন্দী দিবস
হিন্দী দিবস () প্ৰতি বছরের সেপ্টেম্বর মাসের ১৪ তারিখে ভারতের হিন্দি ভাষাভাষী অঞ্চলে পালন করা হয়। সাধারণত এই দিবসটি ভারতের কেন্দ্ৰীয় সরকারের কাৰ্যালয়, ফাৰ্ম, বিদ্যালয় এবং অন্যান্য প্ৰতিষ্ঠানে উদযাপন করা হয়। হিন্দি ভাষাকে প্রচার এবং চর্চা করা এই দিবসের মূল উদ্দেশ্য। ভোজ-আয়োজন, বিভিন্ন অনুষ্ঠান, প্রতিযোগিতা এবং অন্যান্য কার্যাবলীর মধ্য দিয়ে এই দিবসটির তাৎপর্য তুলে ধরা হয়। হিন্দি ভাষাভাষী লোকদের কাছে তাদের শিখর সন্ধান এবং ঐক্যের বাণী প্রচারের মাধ্যমে এটি তাদের দেশপ্রেমের স্মারকও হয়ে উঠে।
২০০৭ (এবং ২০১০) সালের ন্যাশনাল এনসাইক্লোপেডিনের মতে হিন্দী বিশ্বের প্রায় ২৯৫ (এবং ৩১০) মিলিয়ন লোকের মাতৃভাষা এবং বিশ্বের সবথেকে বেশি ব্যবহৃত ভাষাসমূহের মধ্যে চতুৰ্থ। ১৯৪৯ সালের ১৪ সেপ্টেম্বর ভারতের সংবিধান প্ৰস্তাবনা পরিষদে দেবনাগরী লিপিতে লিখা হিন্দীকে ভারতের সরকারি ভাষারূপে স্বীকৃতি দেয় বলে হিন্দী দিবস এই দিনে পালন করা হয়। ১৯৫০ সালের ২৬ জানুয়ারি ভারতের সংবিধান গৃহীত হওয়ার মধ্য দিয়ে হিন্দী ভারত সরকারের অন্যতম সরকারি ভাষারূপে স্বীকৃতি লাভ করে।
ভারতের সংবিধানের ৩৪৩ নং অনুচ্ছেদ অনুযায়ী দেবনাগরী লিপিতে লিখা হিন্দী ভারতের সরকারি ভাষা হিসেবে গৃহীত হয়। উল্লেখযোগ্য যে বৰ্তমানে ভারতে ২২টি সংবিধান স্বীকৃত ভাষা রয়েছে। তার মধ্যে হিন্দী এবং ইংরেজি ভারতের সরকারি ভাষা।
বাকী ভাষাসমূহ আঞ্চলিক সরকারি ভাষা হিসেবে ব্যবহার হয়।
বিদ্যালয় এবং অন্যান্য প্রতিষ্ঠানের অনুষ্ঠান ছাড়াও, এই দিবসের কিছু উল্লেখযোগ্য অনুষ্ঠান হল:ভারতের গৃহ মন্ত্রণালয় ২০১৫ সালের ২৫ মার্চ প্ৰতি বছরে প্ৰদান করা পুরষ্কার দুটার নাম পরিবর্তন করে দেয়। ১৯৮৬ সালে প্রচলন করা 'ইন্দিরা গান্ধী রাজভাষা পুরষ্কার' থেকে 'রাজভাষা কীর্তি পুরষ্কার' এবং 'রাজীব গান্ধী রাষ্ট্রীয় জ্ঞান-বিজ্ঞান মৌলিক পুস্তক লেখন পুরষ্কার' থেকে 'রাজভাষা গৌরব পুরষ্কার' নামে পরিবর্তন করা হয়।
সাতকানিয়া আদর্শ মহিলা কলেজ
সাতকানিয়া আদর্শ মহিলা কলেজ বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার সাতকানিয়া পৌরসভায় অবস্থিত।
২০১৭ সালের ৫ মার্চ এ কলেজে ডিগ্রি (পাস)
কোর্স চালু করা হয়।
কলেজটি পরিচালনার জন্য একটি ১২ সদস্যের কলেজ গভর্নিং বডি রয়েছে, যার সভাপতি জনাব নুরুল আবছার চৌধুরী।
প্রতিষ্ঠানের অধ্যক্ষ জনাব তফাজ্জল হোসাইন।
এটি একটি স্নাতক পর্যায়ের শিক্ষা প্রতিষ্ঠান এবং এটি একটি বালিকা মহাবিদ্যালয়। এটি জাতীয় বিশ্ববিদ্যালয়ের অন্তর্ভূক্ত।
জাতীয় বিশ্ববিদ্যালয়, ২৪ জানুয়ারি’১৭ স্মারক নং- ০৭(চ-)জাতী:বি:/ক:প:/ ৩১৫৯৩ মূলে সাতকানিয়া আদর্শ মহিলা কলেজকে স্নাতক, বিএসএস (পাস) কোর্সে বাংলা, ইংরেজী, রাষ্ট্রবিজ্ঞান, অর্থনীতি এবং দর্শন বিষয়সমূহ অধিভুক্তি প্রদান করেছে।
হলজি
অ্যাশলি নিকোলেট ফ্র্যাঞ্জাপানি (জন্ম সেপ্টেম্বর ২৯, ১৯৯৪), যিনি পেশাদারভাবে হলজি নামে পরিচিত (), একজন মার্কিন গায়িকা এবং গীতিকার। তার মঞ্চ নামটি ব্রুকলিনের নিউ ইয়র্ক সিটি সাবওয়ের "হলজি স্ট্রিট স্টেশন" থেকে এসেছে, এবং এটি তার প্রথম নামের একটি অ্যানাগ্রাম। সামাজিক যোগাযোগ মাধ্যমে তাঁর মুক্তিপ্রাপ্ত গান জনপ্রিয়তা পাওয়ার পর তিনি ২০১৪ সালে অ্যাস্ট্রালওয়ার্ক্সের সাথে চুক্তিবদ্ধ হন। তিনি তাঁর প্রথম এক্সটেন্ডেড প্লে রুম ৯৩ (২০১৪) এর প্রচারণার জন্য দ্য কুকস এবং ইমাজিন ড্রাগনসের মতো ব্যান্ডের সাথে ট্যুর করেন। ২০১৫ সালে মুক্তিপ্রাপ্ত তাঁর প্রথম স্টুডিও অ্যালবাম ব্যাডল্যান্ডস রেকর্ডিং আর্টিস্ট অ্যাসোসিয়েশন অফ অ্যামেরিকা (আরআইএএ) কতৃক প্লাটিনাম স্বীকৃতি লাভ করে। অ্যালবাম থেকে মুক্তিপ্রাপ্ত চারটি একক ব্যবসায়িক সাফল্য লাভ করে।
হলজি ২০১৬ সালে দ্য চেইনস্মোকারসের সাথে করা ক্লোজার গানের মাধ্যমে আন্তর্জাতিক খ্যাতি অর্জন করেন। গানটি বিভিন্ন দেশের চার্টের শীর্ষ স্থান দখল করে। ২০১৭ সালে তার দ্বিতীয় অ্যালবাম হোপলেস ফাউন্টেন কিংডম মুক্তি পায়। অ্যালবামটি যুক্তরাষ্ট্রের বিলবোর্ড ২০০-এর শীর্ষ স্থান দখল করে।
অ্যান বোলিন
অ্যান বোলিন (, or )
( ১৫০১ – ১৯ মে ১৫৩৬) রাজা অষ্টম হেনরীর দ্বিতীয় পত্নী ও ইংল্যান্ডের রাণী ছিলেন ১৫৩৩ সাল থেকে ১৫৩৬ সাল পর্যন্ত। নিজ অধিকার বলে পেমবুকের মারকুয়েস ছিলেন।
ঢোড়াকান্দর ইসলামিয়া দাখিল মাদ্রাসা
ঢোড়াকান্দর ইসলামিয়া দাখিল মাদ্রাসা (ইংরেজি: Dhorakandar Islamia Dakhil Madrasah) রংপুর জেলার পীরগঞ্জ উপজেলাধীন ৩নং বড়দরগাহ ইউনিয়নের ঢোড়াকান্দর গ্রামে অবস্থিত।
ঢোড়াকান্দর ইসলামিয়া দাখিল মাদ্রাসা ১৯৭৪ সালে স্বতন্ত্র এবতেদায়ি মাদ্রাসা হিসেবে প্রতিষ্ঠিত হয়। পরবর্তীতে ১৯৮১ সালের ১ জানুয়ারি এটি দাখিল মাদ্রাসা হিসাবে আত্মপ্রকাশ করে এবং ১৯৮৭ সালের ১ মার্চ এমপিও ভূক্ত হয়।
হায়দ্রাবাদ বাংলা চলচ্চিত্র উৎসব
হায়দ্রাবাদ বাংলা চলচ্চিত্র উৎসব বা "হায়দ্রাবাদ বাংলা ফিল্ম ফেস্টিভাল" (এইচ বিএফএফ) হায়দ্রাবাদ শহরে অনুষ্ঠিত একটি বাংলা চলচ্চিত্র উৎসব এবং ২০১৪ সাল থেকে বার্ষিক আয়োজন করা হচ্ছে। উৎসবের আয়োজনস্থল হল প্রসাদ ছায়াছবির ল্যাব, হায়দ্রাবাদ (এল ভি প্রসাদ আই ইনস্টিটিউটের সংলগ্ন)। ২০১৪ সালে চলচ্চিত্র উৎতসবের প্রথম সংস্করণ অনুষ্ঠিত হয়। এটি ভারতের একমাত্র অভিযোজিত বাংলা চলচ্চিত্র উৎসব।
এই উৎসবের আয়োজক হল হায়দ্রাবাদ ভিত্তিক একটি নিবন্ধিত বাঙালি গোষ্ঠী- "হায়দ্রাবাদের বাঙালি " (বিশেষ করে বিএইচ নামে পরিচিত)। এইচবিএফএফের চতুর্থ সংস্করণ ৩০ জুন থেকে ২ জুলাই ২০১৭ পর্যন্ত অনুষ্ঠিত হয়।. উৎসবের চতুর্থ সংস্করণটি দুটি তেলেগু চলচ্চিত্র সহ আটটি বাংলা চলচ্চিত্র প্রদর্শিত করে ।উৎসবের সব ঋতু চলচ্চিত্রের পরিচালনা পর্ষদ এবং কর্মী দ্বারা অংশগ্রহণ করা হয়, যা স্ক্রিনে দেখানো হয়েছিল, এবং অনেকগুলি প্যানেলের আলোচনার এবং নির্দেশকদের সাথে প্রশ্নোত্তর সেশনগুলি সংগঠিত হয়েছে।
হায়দরাবাদ বাংলা চলচ্চিত্র উৎসবের চতুর্থ সংস্করণটি ৩০ জুন থেকে ২ জুলাই ২০১৭ পর্যন্ত ৬ অনুষ্ঠিত হয়। এই বছর, একটি সাংস্কৃতিক বিনিময় প্রোগ্রামের অধীনে, দুইটি বিখ্যাত তেলুগু চলচ্চিত্রগুলি আটটি বাংলা চলচ্চিত্র সহ প্রদর্শিত হয়। উদ্বোধনী সিনেমাটি বিখ্যাত চলচ্চিত্র নির্মাতা বুদ্ধদেব দাসগুপ্তের দ্বারা নির্মিত "টোপ " চলচ্চিত্রটি প্রদর্শিত হয় যা আগে টরন্টো আন্তর্জাতিক চলচ্চিত্র উৎস প্রিমিয়ার হয়। উৎসবে দুইটি তেলেগু ছায়াছবি প্রদর্শন করা হয় সিনামিক ভাষা মাধ্যমে সংস্কৃতি বিনিময় জন্য একটি প্ল্যাটফর্মের প্রস্তাবের লক্ষ্য হিসাবে।
ক্রিস্টেন বেল
ক্রিস্টেন অ্যান বেল (জন্ম জুলাই ১৮, ১৯৮০) একজন মার্কিন অভিনেত্রী ও গায়িকা। মঞ্চ প্রযোজনায় তিনি তার কর্মজীবন শুরু করেন এবং ভর্তি হন নিউইর্য়কের টিসচ স্কুল অফ আর্টে। ২০০১ সালে, তিনি ব্রডওয়ে বেকি থ্যাচারের ছবিতে অভিনয় করেন দ্য অ্যাডভেঞ্চার অফ টম সায়েয়ার " এবং ব্রডওয়েতে অভিনয় করেন "দ্য ক্রুসবল" চলচ্চিত্রের পুনরুজ্জীবনের পর পরের বছর। ২০০৪-এ , তিনি "স্পার্টান" চলচ্চিত্রে পার্শ্ব-অভিনেত্রীর ভূমিকায় অভিনয় করেন। এতে তার প্রথম শীর্ষস্থানীয় অভিনয়ের প্রশংসা পেয়েছিলেন এবং "গ্রাসি'স চয়েজ" লাভ করেন।
বেল তার প্রথম প্রধান ভূমিকার জন্য সমালোচকদের প্রশংসা পেয়েছিলেন কিশোর নোয়র টেলিভিশন ধারাবাহিক " ভেরোনিকা মার্স " (২০০৪-০৭) এ শিরোনাম চরিত্রে অভিনয়ের জন্য। তার পারফরম্যান্সের জন্য তাকে সেরা টেলিভিশন অভিনেত্রীর জন্য স্যাটার্ন পুরস্কার দেয়া হয়। তিনি এই সিরিজটিতে অভিনয় চালিয়ে যেতে থাকেন। ভেরোনিকা মার্সের সময়কালে তিনি, ম্যারি লেইন ভূমিকায় "" (২০০৫)-এ অভিনয় করেন, যেটি তিনি পূর্বেই নিউইর্য়কে এটির গীতিনাট্যে অভিনয় করেছিলেন। ২০০৭-এ, বেল স্কাই-ফি সিরিজ "হিরোস" টেলিভিশন ধারাবাহিকে এলি বিসহোপ চরিত্রে অভিনয় করেন।
মেঘনাদবধ রহস্য
মেঘনাদবধ রহস্য একটি বাংলা রহস্য চলচ্চিত্র যার পরিচালক হলেন অনীক দত্ত। ২০১৭ সালের এই চলচ্চিত্রটি অনীক দত্তের তৃতীয় ছবি। এটির সংগীত পরিচালক দেবজ্যোতি মিশ্র। মাইকেল মধুসূদন দত্তের মেঘনাদবধ কাব্যের নামানুসারে এই ছবিটির নামকরণ হয়েছে।
পরিচালক কুনাল সেনের প্রথম ছবিতে জাতীয় পুরস্কার পান ছবির এক অভিনেত্রী। সেই সূত্র ধরে অভিনেত্রী ও পরিচালকের পরিচয় হয়। এরপর অভিনেত্রীর স্বামী প্রফেসর অসিমাভ বোস রহস্যজনক ভাবে নিখোঁজ হয়ে যান। পরিচালককে সন্দেহ করা হয়।
সলিডারিটি সেন্টার
সলিডারিটি সেন্টার বা সংহতি কেন্দ্র একটি অলাভজনক প্রতিষ্ঠান, যা AFL-CIO (American Federation of Labor and Congress of Industrial Organizations) এর একটি সংশ্লিষ্ট প্রতিষ্ঠান। এর মুল লক্ষ্য হল কার্যকরি, স্বাধীন ও গণতান্ত্রিকভাবে ইউনিয়ন গথন করে বিশ্বব্যাপী শ্রমিকদের আন্দোলন গড়ে তোলা যাতে তারা রাজনৈতিক ও অর্থনৈতিকভাবে দৃঢ় হতে পারে।
ডিস্কো ড্যান্সার
ডিস্কো ড্যান্সার ১৯৯২-তে ভারতীয় হিন্দি-ভাষা বলিউডের বাদ্যযন্ত্র বিষয়ক নাটকিয় চলচ্চিত্র, যা বাবর সুভাষ দ্বারা পরিচালিত এবং রহি মাসুম রাজার লেখা।চলচ্চিত্রটিতে মূল অভিনেতা হিসাবে অভিনয়কেরন বাঙালি অভিনেতা মিঠুন চক্রবর্তী এবং কিম যশপাল ও রাজেশ খান্না পার্শ অভিনেতার ভূমিকা পালন করছেন।ছবিটি একটি তরুণ রাস্তার ড্যান্সারের গরিব থেকে ধনী হবার গল্প বলে।সুরকার বাপ্পী লাহিড়ী এবং মিঠুন চক্রবর্তীর নাচ , চলচ্চিত্রের নাটকটির রচনায় এটি বিশেষভাবে বিখ্যাত।"আই এম এ ডিস্কো ড্যান্সার" (আমি একটি ডিস্কো ড্যান্সার) , "জিমি জিমি জিমি আজা আজা" (পারভাতী খান দ্বারা গেয়ে), "ইয়াড আ আরাহ" (বিজয় বেনেডিক্ট এবং বাপ্পী লাহিড়ি) এবং "গোরো কি না কালো কি" সহ গানগুলি (সুরেশ উষা মঙ্গেশকর সঙ্গে ওয়াদ্কর) খুব জনপ্রিয় হয়ে ওঠে।
এই চলচ্চিত্রটি বিশ্বব্যাপী সাফল্য পেয়েছিল, যার জনপ্রিয়তা দক্ষিণ / মধ্য / পূর্ব এশিয়া, সোভিয়েত ইউনিয়ন, পূর্ব ইউরোপ, মধ্যপ্রাচ্য, তুরস্ক এবং পূর্ব / পশ্চিম আফ্রিকা জুড়ে বিস্তৃত।এটি সোভিয়েত ইউনিয়নের সবচেয়ে সফল চলচ্চিত্রগুলির মধ্যে একটি, যেখানে এটি ৬০.৯ মিলিয়ন দর্শকদের একটি বক্স অফিসে শ্রোতাদের আকর্ষণ করেছিল।এটি প্রথম ভারতীয় চলচ্চিত্র ছিল যার বিশ্বব্যাপী আয় ₹১০০ কোটি টাকা অতিক্রম করে, এটি " হুম আপেক হ্যন কান" (১৯৯৪) পর্যন্ত সর্বোচ্চ আয়ের সম্মানজনক ভারতীয় চলচ্চিত্র তৈরি করে।ডিস্কো ড্যান্সার চলচ্চিত্রটি দক্ষিণ এশিয়ায় এবং সোভিয়েত ইউনিয়নে মিতুনকে একটি প্রাতিষ্ঠানিক নাম হিসাবে প্রতিষ্ঠিত করেছে।চীনে, সাউন্ডট্র্যাক সফল এবং একটি গোল্ড পুরস্কার লাভ করে।
ভারতে, ১৯৮২ সালে এই চলচ্চিত্রটি ₹ ৬.৪ কোটি (₹ ৮৫ কোটি বা মার্কিন ডলার ১৩ মিলিয়ন মার্কিন ডলার) অর্জন করেছিল। এটি ১৯৮২ সালে অভ্যান্তরীন ভারতীয় বক্স অফিসে ৭ ম সর্বোচ্চ আয়অর্জনকারী চলচ্চিত্র ছিল, পশ্চিমবঙ্গের সবচেয়ে শক্তিশালী বাণিজ্যিক পারফরম্যান্সের সাথে অভিনেতা মিঠুন চক্রবর্তী এবং সুরকার বাপ্পি লাহিড়ি।
সোভিয়েত ইউনিয়নে, এই চলচ্চিত্রটি ১৯৮৪ সালে ৬০.৯ মিলিয়ন দর্শকদের আকর্ষণ করেছিল ।ওই বছরে এই চলচ্চিত্রটি সোভিয়েত চলচ্চিত্রের তালিকা টিকিট বিক্রির মাধ্যমে সোভিয়েত বক্স অফিসে সবচেয়ে সফল চলচ্চিত্র ১৯৮০-এর দশকে সবচেয়ে বড় বিদেশী হিট চতুর্থ বৃহত্তম বক্স অফিসে দশকের আঘাত, সর্বকালের আটটি বৃহত্তম বিদেশী হিট, এবং ২৩ টি শীর্ষস্থানীয় বক্স অফিসের মধ্যে একটি সব সময। মোট রাজস্বের পরিপ্রেক্ষিতে, এটি ৬০ মিলিয়ন সোভিয়েত রুবেল অর্জন করেছে (মার্কিন $ ৭৫.৯ মিলিয়ন, ন ₹ ৯৪.৩৪ কোটি টাকা), 3 ভারতীয় চলচ্চিত্রের সর্বোচ্চ, আওয়ারের ২৯ মিলিয়ন রুবেল অতিক্রম করে। এইটি বিদেশে সর্বোচ্চ সম্মানিত ভারতীয় চলচ্চিত্রটি তৈরি করেছিল, যতক্ষণ না এটি ১২১ কোটি ডলারের ৩ ইডিয়েট (২০০৯) গ্রস দ্বারা অতিক্রম করে।
রিচার্ড বেঞ্জামিন টেরি
রিচার্ড বেঞ্জামিন টেরি (; জন্ম: অজানা - মৃত্যু: অজানা) প্রথিতযশা অস্ট্রেলীয় টেস্ট ক্রিকেট আম্পায়ার ছিলেন। টেস্ট ক্রিকেটের ইতিহাসের সর্বপ্রথম টেস্ট পরিচালনা করে স্মরণীয় হয়ে আছেন। ঘরোয়া প্রথম-শ্রেণীর ক্রিকেটে ভিক্টোরিয়ার পক্ষে খেলেছিলেন তিনি।
১৮৭৭ থেকে ১৮৮১ সময়কালে ভিক্টোরিয়ার প্রতিনিধিত্ব করেন ও তিনটি প্রথম-শ্রেণীর খেলায় অংশ নেন। ১২ গড়ে ৬০ রান তুলেন। তন্মধ্যে সর্বোচ্চ ৩০ রান তোলেন তিনি। ১৫.৬৬ গড়ে ৬ উইকেট নেন ও ব্যক্তিগত সেরা বোলিং পরিসংখ্যান গড়েন ৩/২৩।
১৫ থেকে ১৯ মার্চ, ১৮৭৭ তারিখ পর্যন্ত মেলবোর্নে অনুষ্ঠিত অস্ট্রেলিয়া বনাম ইংল্যান্ডের মধ্যকার টেস্ট ক্রিকেটের ইতিহাসে সর্বপ্রথম টেস্টে আম্পায়ারিত্ব করেন তিনি। তাঁর সাথে পীচের অন্যপ্রান্তে সঙ্গ দিয়েছিলেন কার্টিস রিড। দুই সপ্তাহ পর মেলবোর্নের দ্বিতীয় টেস্টেও তিনি আম্পায়ার ছিলেন। এবার তাঁর সাথে স্যাম কস্টিক ছিলেন।
নাস্তিকের বাজি
দার্শনিক মাইকেল মার্টিন এর দ্বারা নাস্তিকের বাজি (Atheist's Wager) এর ধারণাটি জনপ্রিয় হয়। তিনি ১৯৯০ সালে প্রকাশিত তার বই "Atheism: A Philosophical Justification" ("নাস্তিকতা: একটি দর্শনগত ন্যায্যতা") তে এটি উল্লেখ করেন। এটি ঈশ্বরের অস্তিত্বের সপক্ষে যুক্তি হিসেবে প্যাসকেলের বাজি (Pascal's Wager) এর একটি নাস্তিক্যবাদী প্রত্যুত্তর, যার মাধ্যমে প্যাসকেলের বাজি এর যুক্তিকে খণ্ডন করা হয়।
নাস্তিকের বাজি থেকে একটি ভাষ্য পাওয়া যায়; তা হলো: যেহেতু ঈশ্বর সর্বশক্তিমান, মহান ও সবচেয়ে বেশি দয়ালু, এর অর্থ তিনি অবশ্যই ভালো কাজের জন্য ব্যক্তিকে পুরস্কৃত করবেন এবং যদি ঈশ্বর নাও থাকেন, তাতে কী? ভাল কাজ করার ফলে আখেরে কোনো ক্ষতি তো আর হবে না। মৃত্যুর পরে সেই কাজ পৃথিবীতে ইতিবাচকভাবেই মুল্যায়িত হবে। অর্থাৎ, এথেকে বুঝা যাচ্ছে যে, ধর্ম ব্যতীত একজন মানুষ স্বাচ্ছন্দ্যময়, দুশ্চিন্তাবিহীন জীবন অতিবাহিত করতে পারে। আরেকটি ভাষ্যে বলা হয়েছে, ঈশ্বর হয়তো সৎ অবিশ্বাসীকে পুরস্কৃত করবেন, আর কঠোর শাস্তি দিবেন অসৎ বিশ্বাসীকে।
এই বাজি এটাই উদ্ধৃত করে যে, কেও যদি চিন্তা করে দেখে, সে কিভাবে জীবন অতিবাহিত করবে, তাহলে নিম্নোক্ত সম্ভাবনাগুলোই সামনে আসবে।
এই তালিকাটিকে ছকাকারে দেওয়া হলো, যেখানে শর্তমোতাবেক জীবনব্যবস্থায় কি ফলাফল আসে, তা সহজেই বুঝা যায়:
যদি দয়ালু ঈশ্বর থেকে থাকেন
যদি দয়ালু ঈশ্বরের অস্তিত্ব না থাকে
মার্টিন ক্রীড়া তত্ত্ব বা গেম থিওরিকে (এই থিওরীর মাধ্যমে তুলনামুলকভাবে কোন কৌশল সবচেয়ে ভালো হবে, তা ব্যাখ্যা করা যায়) ব্যবহার করে ও এই ছক এবং তার মান উল্লেখ করে বলেন, আপনি ঈশ্বরে অবিশ্বাস করেও নির্দ্বিধায় একটা সৎ ও চমৎকার জীবন অতিবাহিত করতে পারেন।
স্পেনীয় উইকিপিডিয়া
স্পেনীয় উইকিপিডিয়া হচ্ছে অনলাইন বিশ্বকোষ উইকিপিডিয়ার স্পেনীয় ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। স্পেনীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
স্পেনীয় উইকিপিডিয়া
মিনাঙ্গ্কাবাউ উইকিপিডিয়া
মিনাঙ্গ্কাবাউ উইকিপিডিয়া হচ্ছে অনলাইন বিশ্বকোষ উইকিপিডিয়ার মিনাঙ্গ্কাবাউ ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। মিনাঙ্গ্কাবাউ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
মিনাঙ্গ্কাবাউ উইকিপিডিয়া
জাজাকি উইকিপিডিয়া
জাজাকি উইকিপিডিয়া হচ্ছে অনলাইন বিশ্বকোষ উইকিপিডিয়ার জাজাকি ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। জাজাকি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
সুপরিকল্পিত মহাবিশ্ব
সুপরিকল্পিত মহাবিশ্ব হচ্ছে এমন একটি প্রতিজ্ঞা, যেখানে বলা হয়, এ মহাবিশ্ব সৃষ্টির সময় যদি পদার্থবিজ্ঞানের ধ্রুবকের মান একটুও এদিক-সেদিক হত, তাহলে আমরা মহাবিশ্বের বর্তমান যে অবস্থা দেখছি, তা কখনোই এমন হত না। বলা হয়, প্রাণের অস্তিত্বের জন্য ধ্রুবকের যে মান থাকার প্রয়োজন ছিল, নিখুঁতভাবে সে মানই আছে। এর ফলেই এই মহাবিশ্বে প্রাণ সৃষ্টি সম্ভবপর হয়েছে, পদার্থের সৃষ্টি হয়েছে, নভোমণ্ডলীয় গঠন তৈরী হয়েছে, নানাবিধ বৈচিত্র্যের উদ্ভব বা জীবনকে বুঝা সম্ভবপর হয়েছে। এই প্রতিজ্ঞার নানাবিধ ব্যাখ্যা নিয়ে দার্শনিক, বিজ্ঞানী, ধর্মতত্ববিদ, এবং সৃষ্টিবাদের প্রবক্তারা আলোচনা করেন। সুপরিকল্পিত মহাবিশ্বের এ প্রকল্প মানবীয় নীতির ন্যায় হলেও, তা একইরুপ সমার্থক নয়, যদিও কখনো কখনো একে মহাবিশ্বে ব্যাখ্যার পর্যবেক্ষণ হিসেবে ব্যবহার করা হয়।
১৯১৩ সালে রসায়নবিদ লরেন্স জোসেফ হ্যাণ্ডারসন (১৮৭৮-১৯৪২) "The Fitness of the Environment," নামক একটি বই লিখেন। এই বইয়েই সর্বপ্রথম পরিকল্পিত মহাবিশ্বের কথা উঠে আসে। হ্যাণ্ডারসন জীবের বেচে থাকার জন্য পানি এবং জৈব পরিবেশের গুরুত্বের কথা বলেন। তিনি পৃথিবীতে পানির ব্যপকতা ও তার গুণাগুণের কথা বিশেষভাবে উল্লেখ করে বলেন, সুনির্দিষ্ট পরিবেশগত অবস্থার কারণেই পৃথিবীতে প্রাণের অস্তিত্ব সম্ভবপর হয়েছে।
১৯৬১ সালে পদার্থবিদ রবার্ট এইচ.ডাইক দাবী করেন, মহাবিশ্বের অন্যতম বল মহাকর্ষ এবং তড়িৎচৌম্বকীয় বল (এগুলো পদার্থবিজ্ঞানের আলোচ্য বিষয়) মহাবিশ্বের যে কোনো জায়গায় প্রাণ সৃষ্টির জন্য একেবারে নিখুঁতভাবে সামঞ্জস্য বজায় রেখেছে। ফ্রেড হয়েল ১৯৮৪ সালে সুপরিকল্পিত মহাবিশ্বের সমর্থনে তার বই "Intelligent Universe" এ বক্তব্য দেন। তিনি "এমিনো এসিডের সহযোগে একটা সাধারণ কার্যক্ষম প্রোটিন তৈরী হয়ে যাওয়ার সম্ভাবনার সাথে, একজন সম্পুর্ণ অন্ধ মানুষের এলোমেলো ভাবে চেষ্টার পর একটি রুবিক্স কিউবের স্বতঃস্ফূর্তভাবে মিলে যাওয়ার সম্ভাবনার তুলনা করেন।"
জন গ্রিবিন এবং মার্টিন রিস বিস্তারিত লেখায় সুপরিকল্পিত মহাবিশ্বের সমর্থনে তাদের বই "Cosmic Coincidences" (১৯৮৯) এ বক্তব্য রাখেন। গ্রিবিন এবং রিস এর মতে, "আমাদের মহাবিশ্বের যে চেহারা বা পরিস্থিতি তা স্বতন্ত্রভাবে আমাদের মত প্রাণীর জন্য উপযুক্ত এবং সম্ভবত যে কোনো জটিল জৈব প্রাণ এখানে গঠিত হতে পারবে। কিন্তু তাহলে একটাই প্রশ্ন উঠে আসে - "is" the Universe tailor-made for man?" (তাহলে কী কোনো দর্জি; মানুষের জন্য মহাবিশ্ব তৈরী করেছে?)
একটি প্রকল্প হচ্ছে, মহাবিশ্বকে বহিঃর্জাগতিক এলিয়েন দ্বারা নকশা করা হয়েছে। কেও কেও বিশ্বাস করেন, একজন নকশাকারী বা নকশাকারীর দল কিভাবে মহাবিশ্বকে এত চমৎকারভাবে তৈরী করল, সেই সমস্যার একটি সমাধান তাদের কাছ থেকেই পাওয়া যাবে।নভোবিদ এলান গুথ বিশ্বাস করতেন, মানুষ একসময় নতুন মহাবিশ্ব সৃষ্টি করতে পারবে। আমাদের মহাবিশ্বও হয়তো কোনো বুদ্ধিমান সত্তাই তৈরী করেছে। এই ধারণাটা থেকে এটাই সম্ভাব্য অনুমেয় হয় যে, এই বহিঃর্জাগতিক প্রাণ তার নিজের মহাবিশ্বে হয়তো নিজেই বিবর্তনীয় পরিস্থিতির মধ্য দিয়ে গিয়েছে, যার ফলে নিজেই প্রাণ তৈরী করার সক্ষমতা অর্জন করেছে। যাইহোক, এরপরে আবারো একটি প্রশ্ন এসে হাজির হয়, সেই মহাবিশ্ব তাহলে কোথা থেকে এলো, এভাবেই অসীম সংখ্যক প্রশ্নের উদ্ভব হয়।
জন গ্রিবিনের পরিকল্পিত-মহাবিশ্ব তত্ব এটাই প্রস্তাব করেছে যে, অসংখ্য মহাবিশ্বের আরেকটি অংশের উন্নততর সভ্যতাই সুবিবেচনার দ্বারা এই মহাবিশ্ব তৈরী করেছে এবং হতে পারে; সেই উন্নত সভ্যতাই বিগ ব্যাং এর জন্য দায়ী।
বসিরহাট জেলা
বসিরহাট জেলা হল পশ্চিমবঙ্গ রাজ্যের একটি প্রস্তাবিত সীমান্তবর্তী জেলা। জেলাটি উত্তর ২৪ পরগনা জেলার বসিরহাট মহকুমাকে পৃথক করে বসিরহাট জেলা গঠন করা হবে।এই জেলার পূর্বে রয়েছে বাংলাদেশ পশ্চিমে উত্তর ২৪ পরগনা ও দক্ষিণ ২৪ পরগনা জেলা।উত্তরে উত্তর ২৪ পরগনা ও দক্ষিণে দক্ষিণ ২৪ পরগনা।জেলাটির প্রধান নদী হল ইছামতি।এই জেলার সদর দপ্তর হল বসিরহাট শহর।জেলাটিতে তিনটি পৌরসভা রয়েছে ।এই পৌর শহর তিনটি হল - বসিরহাট, বাদুড়িয়া ও টাকি।
বসিরহাট জেলার পূর্ব দিকে রয়েছে বাংলাদেশের খুলনা বিভাগের সাতক্ষিরা জেলা।এই জেলার ঘোজাডাঙা স্থলবন্দরের দ্বারা বাংলাদেশের সঙ্গে ভারতের পন্য আমদানি রপ্তানি হয়।জেলাটির দক্ষিণ প্রন্ত থেকে শুরু হয়ে বঙ্গোপসাগর পর্যন্ত বিশ্বের বিখ্যাত ও বৃহত্তম ম্যনগ্রভ বন সুন্দরবন অবস্থিত।
বসিরহাট জেলায় দু’টি মহকুমা থাকবে। বসিরহাট (সদর) এবং মিনাখাঁ। জেলায় দশটি ব্লক থাকবে— দেগঙ্গা, বাদুড়িয়া, বসিরহাট-১, বসিরহাট-২, হাড়োয়া, হাসনাবাদ, মিনাখাঁ, হিঙ্গলগঞ্জ, সন্দেশখালি-১ এবং সন্দেশখালি-২।
বিশ্ব বন্যপ্রাণী দিবস
২০১৩ সালের ২০ ডিসেম্বরে অনুষ্ঠিত জাতিসংঘ সাধারণ পরিষদের ৬৮ তম অধিবেশনে থাইল্যান্ড আন্তৰ্জাতিক বিলুপ্তপ্ৰায় বন্যপ্রাণী এবং উদ্ভিদের বাণিজ্য সম্মেলনে ৩ মার্চকে, বিশ্ব বন্যপ্রাণী দিবস হিসেবে ঘোষণা করার আহ্বান জানায়। বিশ্বের বন্যপ্রাণী এবং উদ্ভিদকূলের প্রতি গণসচেতনতা বৃদ্ধি করা এই দিবসের মূল লক্ষ্য।
জাতিসংঘ সাধারণ পরিষদে উত্থাপিত বিবরণীতে, বন্যপ্ৰাণীদের অপরিহার্য মূল্য এবং বিভিন্ন অবদানের কথা পুনর্ব্যক্ত করা হয়; যেমন- পরিবেশগত, জিনতাত্ত্বিক, সামাজিক, অৰ্থনৈতিক, বৈজ্ঞানিক, শিক্ষাবিষয়ক, সাংস্কৃতিক, বিনোদনমূলক এবং নান্দনিক বিষয়ের সাথে যুগসই উন্নয়ন এবং মানবকল্যাণের দিকে গুরুত্ব আরোপ করা হয়।
২০১৩ সালের ৩ থেকে ১৪ মার্চেথাইল্যান্ডের ব্যাংককে অনুষ্ঠিত আন্তৰ্জাতিক বিলুপ্তপ্ৰায় বন্যপ্রাণী এবং উদ্ভিদের বাণিজ্য সম্মেলনের (CITES) ১৬তম সভায়, বিশেষ রেজ্যুলেশন কনফ. ১৬.১-এর মাধ্যমে জাতিসংঘের সাধারণ সভায় ৩ মার্চকে, বিশ্ব বন্যপ্রাণী দিবস হিসেবে ঘোষণা করার হয়।
যাতে দিবসটি উদযাপিত করা এবং বিশ্বের বন্যপ্রাণী এবং উদ্ভিদকূলের প্রতি গণসচেতনতা গড়ে তোলা, এবং সিআইটিইএস-এর গুরুত্বপূর্ণ ভূমিকাকে স্বীকার করা যেখানে বলা হয়েছে- আন্তৰ্জাতিক বাণিজ্য যাতে বন্য প্রজাতিদের টিকে থাকতে হুমকি হয়ে না দাঁড়ায় তা নিশ্চিত করা। সাধারণ পরিষদ থেকে সিআইটিইএস-এর সচিবালয়ে অনুরোধ করা হয় যে জাতিসংঘের প্রাসঙ্গিক সংস্থাসমূহের সহায়তায় যাতে বিশ্ব বন্যপ্রাণী দিবস বাস্তবায়নকে সহজতর করা হয়।
২০১৭: ২০১৭ সালের প্রতিপাদ্য বিষয় হল: "অনুজদের কথা শুন"।
২০১৬: ২০১৬ সালের প্রতিপাদ্য বিষয় হল: "বন্যপ্রণীর ভবিষ্যৎ আমাদের হাতে", সাথে উপ-প্রতিপাদ্য বিষয় হল: "হাতীদের ভবিষ্যৎ আমাদের হাতে"।
২০১৫: ২০১৫ সালের প্রতিপাদ্য বিষয় হল: "বন্যপ্রাণী-অপরাধ বিষয়ে মনযোগী হওয়ার এখনই সময়"।
রিজিয়া পারভীন
রিজিয়া পারভীন (জন্ম: আগস্ট ২০) একজন বাংলাদেশী সঙ্গীত শিল্পী। তিনি বাংলা চলচিত্রে অসংখ্য গান গেয়েছেন, এবং তিনি ১৩০০ প্লেব্যাক গানের উপর কাজ করেছেন। তার জনপ্রিয় প্লেব্যাক গানগুলি 'তুমি আমার চাঁদ আমি চাঁদের ই আলো', 'প্রেমের নামে মিথ্যা বলোনা , সত্যি কথা গোপন কোরোনা', 'সবার জীবনে প্রেম আ্সে' ও 'ওহ হিরো হ্যালো আই লাভ ইউ' ইত্যাদি।
রিজিয়া পারভীন কিশোরগঞ্জে জন্মগ্রহণ করেন কিন্তু বাংলাদেশে রাজশাহী জেলাতে বড় হয়েছিলেন। তার বাবা আবদুল হাসিদ ছিলেন একজন ব্যবসায়ী। তার চার ভাই এবং দুই বোন রয়েছে। ছোট বেলা থেকেই তিনি হরমোনিয়াম বাজাতেন। পারভীন রাজশাহী বিশ্ববিদ্যালয় থেকে স্নাতক অর্জন করেন।
রিজিয়া পারভিনের বাজারে ২৪টি একক সংগীত অ্যালবাম রয়েছে। তার ১১৯৩ সালে মুক্তিপ্রাপ্ত প্রথম একক অ্যালবাম "মুক্তি" মুক্তি পায়। পারভিন প্রথমে আজহারুল ইসলাম খান এর চলচ্চিত্র তালাক এর প্লে ব্যাকের জন্য তার কণ্ঠ দিয়েছেন।